Σόιμπλε: Σαν σήμερα πριν από 25 χρόνια η απόπειρα δολοφονίας που τον καθήλωσε στο καροτσάκι | Star.gr\nΣόιμπλε: Σαν σήμερα πριν από 25 χρόνια η απόπειρα δολοφονίας που τον καθήλωσε στο καροτσάκι\nΔέχτηκε δύο σφαίρες- Η μία τον άφησε παράλυτο\nΜπορεί στον ελληνικό λαό να μην είναι ιδιαίτερα συμπαθής, ωστόσο ο Γερμανός υπουργός Οικονομικών Βόλφγκανγκ Σόιμπλε έχει μια αξιόλογη πορεία στην πολιτική, ενώ υπάρχει μια φοβερή ιστορία πίσω από το σκληρό πρόσωπο του ανθρώπου που είναι καθηλωμένος σε αναπηρικό αμαξίδιο.\nΗ καριέρα του στην πολιτική ξεκίνησε το 1961 με την ένταξή του στην Junge Union, τη νεολαία της Χριστιανοδημοκρατικής Ένωσης. Από το 1984 μέχρι το 1991 ήταν Υπουργός της Κυβέρνησης του Χέλμουτ Κολ, αρχικά ως Ομοσπονδιακός Υπουργός Ειδικών Υποθέσεων και Αρχηγός της Καγγελαρίας κι έπειτα ως Ομοσπονδιακός Υπουργός Εσωτερικών.\nΣτις 12 Οκτωβρίου του 1990 αποτέλεσε στόχο δολοφονικής επίθεσης, κατά τη διάρκεια προεκλογικής συγκέντρωσης στο Οπενάου κοντά στο Φράιμπουργκ (Freiburg) της Βάδης-Βυρτεμβέργης από τον Ντίτερ Κάουφμαν. Τότε διατελούσε υπουργός Εσωτερικών της χώρας.\nΟ Κάουφμαν έριξε τρεις σφαίρες εναντίον του με αποτέλεσμα να τον τραυματίσει η μία στο πρόσωπο (στο σαγόνι), η άλλη στη σπονδυλική στήλη και η τρίτη να τραυματίσει το σωματοφύλακα του, ο οποίος μπήκε μπροστά για να τον προστατεύσει.\nΠριν από 25 χρόνια ήταν ο σκληρός Γερμανός διαπραγματευτής έμεινε παράλυτος και καθηλώθηκε σε αναπηρικό καροτσάκι. Παρόλα αυτά, δεν λύγισε και δεν παραιτήθηκε ποτέ, συνεχίζοντας την πολιτική καριέρα από αυτή τη «θέση».\nΟ 37χρονος δράστης της απόπειρας κηρύχθηκε από τους δικαστές ψυχικά ασθενής και διατάχθηκε ο εγκλεισμός του σε ψυχιατρική κλινική, όπου εξακολουθεί να κρατείται. Ο Κάουφμαν φέρεται να έστελνε για περίπου 7 χρόνια επιστολές διαμαρτυρίας στο υπουργείο Εσωτερικών, στις οποίες έγραφε ότι τα ραδιοκύματα των κεραιών τον διαπερνούν και του προκαλούν αφόρητους πόνους! Επειδή δεν του είχαν δώσει σημασία, ενώ δύο φορές προσπάθησε να κινηθεί νομικά εναντίον της κυβέρνησης και δεν τα κατάφερε, αποφάσισε να πάρει τον νόμο στα χέρια του.\nΟ Σόιμπλε είναι παντρεμένος με την οικονομολόγο Ίνγκεμποργκ Σόιμπλε από το 1969 και μαζί έχουν αποκτήσει τέσσερα παιδιά.


Τα πιο σημαντικά πράγματα που σου έμαθε η ζωή και όχι το σχολείο\nΓυναίκα : Ψυχολογία28 ΣΕΠΤΕΜΒΡΙΟΥ, 2017\nΜαθήματα ζωής που θα έπρεπε να διδάσκονται.\nΑνήκω -όπως και πολλοί άλλοι φαντάζομαι- στην κατηγορία των ανθρώπων που ταυτίζονται με την παραπάνω εικόνα και ακόμη δεν έχω καταλάβει τι είναι αυτό που ροκανίζει συνεχώς τον τραπεζικό μου λογαριασμό. Παρότι τα χρήματα δεν παίζουν το σημαντικότερο ρόλο στην καθημερινότητα, θα έπρεπε στοιχειωδώς να έχεις ενημερωθεί για έννοιες όπως «βασικές ανάγκες» και «υποχρεώσεις» (εναλλακτικά λογαριασμοί), προκειμένου να μη ζητάς ακόμη δανεικά από τους γονείς σου στα 30 σου.\nΠέρα από το πού προέρχονται τα μωρά, υπάρχουν πολλά και σημαντικά πράγματα γύρω από αυτό που ονομάζεται σεξουαλική διαπαιδαγώγηση – έννοια παρεξηγημένη για οπισθοδρομικές χώρες. Αυτό δε σημαίνει απαραίτητα πως κάτι τέτοιο θα σε μάθει «πώς να κάνεις σεξ» (αυτό δηλαδή που όλοι οι έφηβοι και νέοι έχουν στο μυαλό τους) αλλά και τι θεωρείται σεξουαλική παρενόχληση, πώς θα προστατευτείς από κάθε πάθηση και πολλά άλλα, ώστε να γίνεις ο ιδανικός παρτενέρ.\nOprah Winfrey: Η ερώτηση που της έκαναν ΠΑΝΤΑ όλοι οι καλεσμένοι της!\nΕλεονώρα Μελέτη: Βόλτα στην Γλυφάδα μετά τις φήμες για εγκυμοσύνη\nΨυχολογια09 Αυγούστου 2018


Παρασκευή, 07 Αυγούστου 2020 07:10:08 ΜΜ\nΑρχική›Διεθνή›Ειδήσεις›Γαλλία: «Μείνετε σπίτι, αλλά... πηγαίνετε να ψηφίσετε»\n«Μείνετε σπίτι αλλά πηγαίνετε να ψηφίσετε» είναι το- σαφώς αντιφατικό- μήνυμα που απηύθυνε χθες στις οκτώ το βράδυ ο πρωθυπουργός, ανακοινώνοντας ότι από τα μεσάνυχτα κλείνουν τα πάντα στη Γαλλία, καθ’ ότι η χώρα περνάει στην τρίτη, πιο αυστηρή φάση αντιμετώπισης της επιδημίας. Ο πρώτος γύρος των δημοτικών εκλογών, ωστόσο, θα διεξαχθεί κανονικά. Σύμφωνα με το ρεπορτάζ της DW, στις 70.000 υπολογίζονται τα εκλογικά κέντρα που έχουν οργανωθεί ύστερα από απολύμανση, κυρίως σε αίθουσες σχολείων ύστερα από απολύμανση. Οι απαραίτητοι για τη λειτουργία τους εθελοντές είναι γύρω στους 210.000.\nΝωρίς το πρωί, ωστόσο, ορισμένοι δήμαρχοι ανακοίνωσαν ότι υπήρξαν ακυρώσεις στην εθελοντική συμμετοχή και ορισμένα κέντρα δεν άνοιξαν τις πρώτες πρωινές ώρες. Το θέμα της αποχής απασχολεί ιδιαίτερα. Στις δημοτικές εκλογές ουδέποτε η αποχή είχε ξεπεράσει το 35 %, αλλά η τελευταία σφυγμομέτρηση του Ινστιτούτου Ifop προβλέπει στη σημερινή ψηφοφορία τουλάχιστον 42% αποχή, ποσοστό που θεωρείται «ιστορικό» για τον πρώτο γύρο.\nΆγνωστο παραμένει τι θα συμβεί με τον δεύτερο γύρο που έχει προγραμματιστεί για την επόμενη Κυριακή, όταν δηλαδή, σύμφωνα με τους υπολογισμούς των υγειονομικών αρχών, η επιδημία θα βρίσκεται στο ζενίθ της. Πρόεδρος και πρωθυπουργός δικαιολογούν τις ετεροχρονισμένες τελευταία αποφάσεις τους λέγοντας ότι, ως προς την επιτάχυνση της επιδημίας, βασίζονται στις υποδείξεις των επιστημόνων, οι οποίες όμως δεν είναι δημόσια γνωστές. Ορισμένοι πολιτικοί αντιδρούν ζητώντας περισσότερη διαφάνεια καθ’ ότι «επτά μέρες ως το δεύτερο γύρο είναι μια αιωνιότητα», όπως δηλώνουν.


Πληροφορίες για το αεροδρόμιο Γκουανγκζού από τη Skyscanner\nΠληροφορίες σχετικά με το αεροδρόμιο Γκουανγκζού\nH Skyscanner έχει συγκεντρώσει και σας παρέχει χρήσιμες πληροφορίες σχετικά με το αεροδρόμιο Γκουανγκζού . Διαβάσετε αναλυτικές πληροφορίες σχετικά με το αεροδρόμιο Γκουανγκζού.\nΜπορείτε να βρείτε όλες τις πληροφορίες που πιθανώς χρειάζεστε σχετικά με τη τοποθεσία του αεροδρομίου, τους χάρτες διαδρομών,ποιες εταιρείες πραγματοποιούν πτήσεις προς το συγκεκριμένο αεροδρόμιο, τα στοιχεία επικοινωνίας του αεροδρομίου, καθώς και άλλα αεροδρόμια κοντά στο Γκουανγκζού κλπ. Όλες οι χρήσιμες πληροφορίες σε ένα website!\nΕάν δεν έχετε κλείσει ακόμη τα εισιτήρια σας για Γκουανγκζού, δοκιμάστε τη μηχανη αναζήτησης φθηνών αεροπορικών εισιτηρίων της Skyscanner για να βρέιτε τις προσφορές online, εύκολα, άμεσα και γρήγορα. Η Skyscanner αναζητά, συγκρίνει και βρίσκει δωρεάν για τον χρήστη (χωρίς να κρατά καμία προμήθεια) σε δευτερόλεπτα τις χαμηλές τιμές σε πτήσεις προς τον προορισμό της επιλογής του.\nΓια όσους θέλετε να προγραμματίσετε κάθε λεπτομέρεια γύρω από το ταξίδι σας προς το αεροδρόμιο Γκουανγκζού, η Skyscanner ψάχνει και βρίσκει για εσάς τις πολύ καλές προσφορές και χαμηλές τιμές στις ενοικιάσεις αυτοκινήτων. Ρίξτε μία ματιά στις προσφορές της Skyscanner Ενοικίαση αυτοκινήτου.\nΑεροδρόμια κοντά στην περιοχή Γκουανγκζού:\nΦουοσάν αεροδρόμιο (28km)\nΣενζέν αεροδρόμιο (98km)\nΧουιζού αεροδρόμιο (114km)\nΧονγκ Κονγκ Διεθνές αεροδρόμιο (135km)\nΜακάου (Μακάο) αεροδρόμιο (141km)\nΠοιες εταιρείες πραγματοποιούν πτήσεις προς Γκουανγκζού


Στα shows του περασμένου Σεπτεμβρίου είδαμε πως τα φυσικά καλοσχηματισμένα φρύδια επέστρεψαν στο προσκήνιο, με τα brands Erdem και Dior να υμνούν το natural look που χαρίζουν στο πρόσωπο. Δεν είναι ωστόσο όλες οι γυναίκες το ίδιο "προικισμένες" στον τομέα φρύδια για να τα αφήνουν φυσικά. Κάπου εδώ είναι που οι διάφορες τεχνικές βελτίωσης του σχήματος και της πυκνότητάς τους μπορούν να φανούν εξαιρετικά χρήσιμες. Τι είναι το microblading και τι τα hyperrealism brows λοιπόν και γιατί η δεύτερη τεχνική θεωρείται τώρα το next big thing στις τάσεις στα φρύδια;\nΠρόκειται για μία χειροκίνητη τεχνική κατά την οποία γίνεται τατουάζ τρίχα τρίχα- χωρίς να είναι ενιαίο- με ένα φτερό- ένα στιλό που στην άκρη του έχει μία βελόνα. Δημιουργούνται έτσι "τριχούλες", οι οποίες έχουν χρώμα και προσομοιάζουν με αληθινές- χωρίς να απλώνουν και να δείχνουν αφύσικες στο δέρμα. Σε αντίθεση με το τατουάζ φρυδιών, δεν χρησιμοποιείται μηχάνημα και δημιουργείται ένα πιο φυσικό ημιμόνιμο αποτέλεσμα.\nΕίναι μια νέα τεχνική, η οποία όπως είπε η celebrity brow artist Tracie Giles, θεωρείται πως θα είναι το next big thing μετά το microblading. Πρόκειται για μια τεχνική μόνιμου μακιγιάζ με καταγωγή από τη Ρωσία, η οποία σε αντίθεση με το microblading χρησιμοποιεί ένα μηχάνημα με το οποίο σχεδιάζονται "τρίχες" σε σχήμα W, δίνοντας την εντύπωση τριχών που πέφτουν η μία πάνω στην άλλη. Το αποτέλεσμα; Ένα 3D εφέ που δείχνει πολύ πιο ρεαλιστικό και πλούσιο.


Υπάρχει ένα νέο είδος σοκολάτας και είναι ροζ! - madameginger.com\nΥπάρχει ένα νέο είδος σοκολάτας και είναι ροζ!\nΜόλις κυκλοφορήσει, θα σπάσουμε το Instagram!\n16/09/2017 13:18 Άννα Χαλικιά\nChocoholics όλου του κόσμου βρείτε κάπου να καθίσετε γιατί αυτά τα νέα μπορεί να σας ζαλίσουν. Ελβετοί επιστήμονες ισχυρίζονται ότι δημιούργησαν ένα νέο τύπο σοκολάτας! Φτιαγμένο από ένα ειδικό τύπο καρπού κακάο, που ονομάζεται “Ruby”, όπως λέμε ρουμπινί χρώμα και η διαφορά της από τις σοκολάτες που ξέρουμε μέχρι σήμερα είναι ότι η νέα σοκολάτα είναι ροζ! Η τελευταία φορά που ανακαλύφθηκε νέα σοκολάτα, ήταν στη δεκαετία του 1930, όταν ο κόσμος πρωτογνώρισε τη λευκή σοκολάτα.\nΗ σοκολάτα Ruby, δημιουργήθηκε από τον μεγαλύτερο επεξεργαστή κακάου στον κόσμο, Barry Callebaut AG. Λέγεται ότι η σοκολάτα είναι ελαφριά, κρεμώδης, με φρουτώδη υπόγευση και γλυκόξινες νότες. Όσο για το χρώμα της; Ροζ!\nΣύμφωνα με τους παραγωγούς της, για τη Ruby χρησιμοποιούνται καρποί από την Ακτή Ελεφαντοστού, το Εκουαδόρ και τη Βραζιλία. Χρειάστηκαν πάνω απο 10 χρόνια για να καταλήξουν στο τελικό προϊόν, ενώ το αποτέλεσμα είναι φυσικό, καθώς δεν προσέθεσαν τεχνητά χρώματα ή γεύσεις.\nΜέχρι στιγμής το προϊόν έχει δοκιμαστεί στη Μεγάλη Βρετανία, στις ΗΠΑ, στην Κίνα και στην Ιαπωνία και έχει λάβει πολύ καλή ανταπόκριση, ιδιαιτέρως στην Κίνα. Μόνο ο χρόνος θα δείξει εάν η σοκολάτα Ruby είναι παραπάνω από ένα τέχνασμα καλού marketing. Ωστόσο μας τρώει η περιέργεια να τη δοκιμάσουμε!\nJust Egg: To υποκατάστατο αυγού που περιμένουν όλοι οι vegans\nCooking on high: είδα τη νέα μαγειρική σειρά του NETFLIX\nΓια περισσότερες πληροφορίες: Barry Callebaut


Γιαννιώτας: «Να πάρουμε τη δεύτερη θέση» | MYGREEK.info\nΗ ΑΕΚ δυσκολεύτηκε απέναντι στον μαχητικό ΟΦΗ, αλλά στο τέλος κατάφερε να πάρει την πολυπόθητη νίκη. Η Ενωση επικράτησε με 1-0 χάρη στο γκολ του Λιβάγια και πρόσθεσε τρεις πολύτιμους βαθμούς στο σακούλι της.\nΜετά το τέλος της αναμέτρησης ο Γιάννης Γιαννιώτας μίλησε για τη νίκη επί του ΟΦΗ και επισήμανε ότι στόχος των Κιτρινόμαυρων είναι η δεύτερη θέση,. Παράλληλα, δήλωσε ότι ο ίδιος και οι συμπαίκτες θα δουλέψουν σκληρά για να δικαιώσουν τον Μανόλο Χιμένεθ.\nΣυγκεκριμένα, ανέφερε: «Η ομάδα πάει καλά, ήρθε ο καινούριος προπονητής και γιατί όχι να μην πάρουμε τη δεύτερη θέση. Θα έρθουν ακόμα καλύτερα αποτελέσματα. Ο προπονητής μας στηρίζει όλους και νομίζω θα τον δικαιώσουμε, δουλεύοντας για το καλύτερο της ΑΕΚ. Είμαστε σε πολύ καλό δρόμο. Ο κόσμος αντιλαμβάνεται την προσπάθεια που κάνουμε και θέλουμε να τους ανταμείψουμε από τη στιγμή που μας στηρίζουν, για αυτούς παίζουμε πρώτα απ’ όλα και μετά για μας».\nΑπό την πλευρά του ο Τσόσιτς τόνισε ότι ήταν ένα δύσκολο παιχνίδι, αλλά η ΑΕΚ κατάφερε να πάρει τη νίκη. «Ήταν πολύ δύσκολο παιχνίδι γιατί η ομάδα ήταν κουρασμένη αλλά πάντα το πιο σημαντικό είναι η νίκη, και μάλιστα ενόψει του Ολυμπιακού. Ο προπονητής δεν είναι καινούριος για μένα. Συνεχίζουμε με τον ίδιο τρόπο».


Εν ψυχρώ δολοφονία αθλήτριας με φονικό όπλο…τα τρόπαιά της – AthensCityEYE\nΕν ψυχρώ δολοφονία αθλήτριας με φονικό όπλο…τα τρόπαιά της\nΗ Zenash Gezmu ήταν 27 ετών και είχε ένα ταλέντο. Ήταν καλή στο τρέξιμο. Όπως όλα τα παιδιά που θέλουν να ξεφύγουν από τη φτώχεια στα 21 της, πριν από έξι χρόνια μετακόμισε στη Γαλλία με την ελπίδα ότι μια μέρα θα εκπροσωπήσει την ευρωπαϊκή χώρα σε διαγωνισμό.\nΤην περασμένη Τρίτη, όμως, βρέθηκε νεκρή στο διαμέρισμά της στα περίχωρα του Παρισίου.\nΈνας 28χρονος από την Ερυθραία παραδόθηκε και κρατείται από τις γαλλικές αρχές, σύμφωνα με την ιστοσελίδα της Le Parisien.\nΔεν είναι σαφές ποια ήταν η σχέση του Gezmu με τον άνδρα, ο οποίος, σύμφωνα με την το ρεπορτάζ της εφημερίδας είπε στην αστυνομία ότι την έπνιξε με ένα μαξιλάρι και την χτύπησε με τρόπαια που είχε κερδίσει η αθλήτρια σε διάφορους διαγωνισμούς.\nΗ Gezmu ήταν μέλος του αθλητικού συλλόγου Neuilly sur Marne στη Γαλλία. Ήταν ταλαντούχα και η καλύτερή της επίδοση σε μαραθώνιο ήταν το 2:38:48 στο Άμστερνταμ, ενώ είχε διακρίσεις και σε άλλους μικρότερους αγώνες (5χλμ, 10χλμ και ημιμαραθωνίους).\nΟ πρώην προπονητής της, Νικόλας Βαλάτ, περιέγραψε το Gezmu ως μέλος της οικογένειας της ομάδας. «Ήταν μια διακριτική γυναίκα με έντονο χαρακτήρα», είπε.\nΗ αθλήτρια από την Αιθιοπία, δεν κατάφερε να περάσει ποτέ τις εξετάσεις και να πάρει τη γαλλική υπηκοότητα και τα τελευταία χρόνια εργαζόταν σαν καθαρίστρια με μισθό που δεν ξεπερνούσε τα 270 ευρώ την εβδομάδα. Ξυπνούσε και έκανε προπόνηση στις 5 τα ξημερώματα ή αργά το βράδυ μετά τη δουλειά.\nΉταν πρόσφυγας που βασιζόταν σε μεγάλο βαθμό στις αθλητικές της εμφανίσεις σε αγώνες για να συμπληρώσει το εισόδημά της και ελπίζει να έχει αρκετό για να στείλει κάποια χρήματα στο σπίτι της στη μητέρα της, αναφέρει η Le Parisien.\nPrevious Σοκ! Χειροπέδες σε 23χρονη καθηγήτρια που έκανε σεξ με 15χρονο μαθητή της\nNext Καρέ καρέ η στιγμή που σέρφερ αντίκρισε καρχαρία!


Αναζητώντας την ελευθερία : CaptainBook.gr - Το πιο ενημερωμένο ηλεκτρονικό βιβλιοπωλείο.\n(Ένας Κύπριος στρατιώτης του βρετανικού στρατού στην κατοχική Θεσσαλονίκη και Χαλκιδική, 1941-1942)\nΤο βιβλίο αυτό στηρίζεται σε ένα εκτενές αφηγηματικό κείμενο του Κύπριου στρατιώτη Γεώργιου Πέτρου, από το Κελλάκι Λεμεσού, σκαπανέα στο βρετανικό στρατό κατά τον Β΄ Παγκόσμιο Πόλεμο, το οποίο περιγράφει τις περιπέτειές του στην Ελλάδα το 1941-1942. Συμπεριλαμβάνει παράλληλα τα αποτελέσματα της έρευνας που έγινε σε Κύπρο, Θεσσαλονίκη και Χαλκιδική σχετικά με τα γεγονότα της εποχής.\nΟ αριθμός των Κυπρίων που κατατάχθηκαν στους συμμαχικούς στρατούς και πολέμησαν τον φασισμό κατά τη διάρκεια του Β΄ Παγκοσμίου Πολέμου είναι σημαντικός. Η πλειοψηφία κατατάχθηκε σε μονάδες του βρετανικού στρατού, από τους οποίους πολλοί πιάστηκαν αιχμάλωτοι στην κατοχική Ελλάδα το 1941. Κατά την περίοδο εκείνη πολλές οικογένειες στην Ελλάδα πρόσφεραν άσυλο για πολλούς μήνες σε στρατιώτες των συμμαχικών χωρών.\nΤαξινόμιση DDC: 938.750 92 (Ελλάς - Ιστορία - 1940-1944 - Προσωπικές αφηγήσεις), 940.530 92 (Παγκόσμιος πόλεμος, 1939-1945 - Προσωπικές αφηγήσεις)\nΆλλα πρόσωπα: Πέτρος Παπαπολυβίου (Επιμελητής)\nISBN (10ψήφιο): 960-458-222-4


Παραιτήθηκε ο Χρήστος Χωμενίδης! - BORO από την ΑΝΝΑ ΔΡΟΥΖΑ - boro.gr\nΑρχική / More / Τα νέα της ημέρας / Παραιτήθηκε ο Χρήστος Χωμενίδης!\nΠαραιτήθηκε ο Χρήστος Χωμενίδης!\nΙούνιος 12, 2013 Τα νέα της ημέρας\nΠαραιτήθηκε από την Κεντρική Επιτροπή της ΔΗΜΑΡ ο γνωστός συγγραφέας Χρήστος Χωμενίδης. Αφορμή, η στάση του κόμματός του στην υπόθεση της ΕΡΤ.\nΣύμφωνα με τον κ.Χωμενίδη, η ΔΗΜΑΡ είτε θα έπρεπε να υποστηρίξει ευθαρσώς την απόφαση της κυβέρνησης ως ένα επώδυνο πλην αναγκαίο μέτρο, ή θα όφειλε να αποσύρει σήμερα κιόλας την κοινοβουλευτική της στήριξη και να επωμιστεί το βάρος της προσφυγής στις κάλπες.\nΕκτιμώντας ότι στην παρούσα φάση τα πολυλογάδικα "ναι μεν αλλά" είναι κατώτερα της ιστορίας του χώρου, γνωστοποίησε την παραίτησή του από την Κεντρική Επιτροπή και την αποχώρησή του από τη ΔΗΜΑΡ


Κιτρίνης Εκκρεμές 10-12gr 3,3-3,8cm\nΑρχική Κρύσταλλοι Μορφές & Σχήματα Pendulums - Εκκρεμή Κιτρίνης Εκκρεμές 10-12gr 3,3-3,8cm\nΊασπις Κόκκινη Εκκρεμές 11,5-16,9gr 3,2-3,6cm\nΑχάτης Εκκρεμές 11,5-13gr 3-3,2cm\ncitrine quartz, quarzo citrino, citrin, kuarsa, quartzo, Sitrin kuvars, kitrinis, kitrinhs, κιτρινης\nΑφθονία, Χαρά, Αισιοδοξία, Αφύπνιση, Γνώση, Μαντεία. Έλκει τον Υλικό Πλούτο.\nΑνήκει στην κατηγορία Πυριτικά Ορυκτά στην ομάδα Τεκτοπυριτικά. Είναι μέλος της οικογένειας του Χαλαζία. Έχει σκληρότητα 7 και Τριγωνικό Κρυσταλλικό Σύστημα.\n• Φορέστε τον σε επαφή με το δέρμα.\n• Όταν φοράτε Κιτρίνη με την αιχμή προς τα κάτω συνδέετε τον πνευματικό με τον φυσικό κόσμο.\n• Τοποθετήστε τον στη γωνία του πλούτου.\nΚαθαρίζεται στο νερό και φορτίζεται στον ήλιο. Αποχρωματίζεται από την παρατεταμένη έκθεση στον ήλιο.\nΑντιστοιχεί στα Ζώδια: Κριός, Δίδυμοι, Λέων, Παρθένος, Ζυγός, Τοξότης.\nΑντιστοιχεί στα Τσάκρας: του Ιερού Οστού και του Ηλιακού Πλέγματος.\ncitrine quartz, quarzo citrino, citrin, kuarsa, quartzo, Sitrin kuvars, kitrinis, kitrinhs


«Σάββατο κι’ απόβραδο» παρέα με το ΡΙΚ - Ειδήσεις - νέα - Το Βήμα Online\nΟι βιρτουόζοι της Λαϊκής Κομπανίας στο ΡΙΚ\nΗ προσωπική μου λατρεία προς τη μουσική και τις Καλές Τέχνες, με έχει συνδέσει εδώ και αρκετά χρόνια φιλικά, με την τηλεόραση του Ραδιοφωνικού Ιδρύματος Κύπρου, (ΡΙΚ), που φέτος γιορτάζει τα 60 χρόνια από την ίδρυση και λειτουργία του.\nΔεν το αποκρύπτω (απεναντίας το διαλαλώ), ότι σπανίως χάνω τη Σαββατιάτικη εκπομπή «Σάββατο κι απόβραδο» του ΡΙΚ, που είναι υπόδειγμα ψυχαγωγίας υψηλού επιπέδου στη βραδινή ζώνη (21.00) των εκπομπών του κυπριακού καναλιού.\nΤο ΡΙΚ, κατά τη γνώμη μου είναι, στις περισσότερες ενημερωτικές, ψυχαγωγικές και μορφωτικές εκπομπές, υπόδειγμα ΜΜΕ, που δεν έχει τίποτε να ζηλέψει από τη δική μας εγχώρια και εν μέρει βαβυλωνιακή τηλεοπτική παραγωγή. Και όχι μόνον αυτό, αλλά οι υπεύθυνοι προγράμματος του ΡΙΚ, σεβόμενοι την έστω και πίσω από τα αγκαθωτά συρματοπλέγματα του Αττίλα 1 και 2 ειρηνική συνύπαρξη της νόμιμης ελληνοκυπριακής κοινότητας με τους κατοίκους της τουρκοκυπριακής κοινότητας, έχουν καθιερώσει τακτικές εκπομπές στα τουρκικά, αλλά και στα αγγλικά για τη βρετανική κοινότητα στις αγγλικές στρατιωτικές βάσεις.\nΥπόδειγμα προγράμματος που αγκαλιάζει αρμονικά τις δύο αλλοεθνείς κοινότητες της Κύπρου, η εκπομπή «Κάτω από τον ίδιο ουρανό». Μια εκπομπή που σπάει και από τις δύο πλευρές τις αλυσίδες των τουρκικών δυνάμεων αιματηρής εισβολής στο νησί της Αφροδίτης.\nΗ εκπομπή αυτή περιλαμβάνει συγκλονιστικούς διαλόγους και μαρτυρίες ελληνοκυπρίων και τουρκοκυπρίων, αντιστοίχως στα ελληνικά και στα τουρκικά και με υπότιτλους και στις δύο γλώσσες. Επιπλέον, τα μηνύματα της σειράς των εκπομπών «Κάτω από τον ίδιο ουρανό», είναι κάτι παραπάνω από φιλικά. Θα έλεγα αδελφικά και με έκδηλο τον πόθο για επανένωση των κατεχομένων περιοχών από τα παράνομα τουρκικά στρατεύματα κατοχής με την κατά 38% καταπατημένη και λεηλατημένη επικράτεια της Κυπριακής Δημοκρατίας.\nΕπιστρέφω όμως στην αφετηρία αυτού του σημειώματος και στην εκπομπή του ΡΙΚ με τον τίτλο «Σάββατο κι απόβραδο».\nΤο Κυπριακό ρεμπέτικο\nΨυχή αυτής της εκπομπής η πανέμορφη, ευγενέστατη, ευφυής, προσηνής και καλοΐσκιωτη Άντρη Καραντώνη. Μουσική απογείωση της ίδιας εκπομπής, η παλιά και δυναμική φρουρά της Κυπριακής λαϊκής ρεμπέτικης κομπανίας, μαζί με τους νεότερους και αξιόλογους εκπροσώπους του λαϊκού τραγουδιού. Αρκετές εκπομπές αφιερωμένες σε μουσικοχορευτικά προγράμματα και μάλιστα με χορογραφίες που εξιδανικεύουν την ελληνικότητα των καλλιτεχνικών δημιουργιών.\nΔεν κατόρθωσα να απομνημονεύσω ονοματεπώνυμα, ιδίως της υπέροχης φρουράς του κλασικού ρεμπέτικου. Και ίσως είναι λάθος, που δεν μνημονεύονται αυτά τα ονόματα στις ιστοσελίδες του Google. Όσο για την ορχήστρα, ένα ανυπόκριτο και βροντερό «εύγε», στους οργανοπαίχτες, τις τραγουδίστριες, τους τραγουδιστές και τους χορευτές, μαθητές σε σχολές χορού, που δεν έχουν να ζηλέψουν τίποτε από τις σχολές της μητέρας Ελλάδας.\nΤο «Σάββατο κι απόβραδο» το συνιστώ ανεπιφύλακτα σε όλους τους φίλους της μουσικής, του χορού και του τραγουδιού. Και τα τρία αυτά κεφάλαια με σφραγίδα ελληνική, αλλά και κοσμοπολίτικη. Το ΡΙΚ, στα εξήντα αδιάκοπα χρόνια της λειτουργίας του, φέρνει τη σφραγίδα μιας Ρωμιοσύνης μπολιασμένης με ό,τι το επίλεκτο από τα διεθνή καλλιτεχνικά και πνευματικά δρώμενα.\nΤο «Σάββατο κι απόβραδο» θα μπορούσε να είναι για όσους το παρακολουθούν, ένα υπόδειγμα ψυχαγωγίας αλλά και κοινωνικής αγωγής. Είναι τιμή για τους συντελεστές αυτής της εκπομπής, η υποδειγματική συμπεριφορά όχι μόνο των μελών των μουσικοχορευτικών ομίλων αλλά και όλων των καλεσμένων στο καλαίσθητο και πολιτισμένο πλατό του τηλεοπτικού ΡΙΚ.\nΚαι όταν μιλάμε για συμπεριφορά, εννοούμε το αυθόρμητο και ανυπόκριτο κέφι, αυτό που οι λατίνοι της Ιβηρικής και της ιταλικής χερσονήσου το χαρακτηρίζουν με την υπέροχη λέξη alegria (κέφι) γιατί όχι και την πορτογαλική saudade, στα πιο συναισθηματικά νοσταλγικά τραγούδια, τα fado του έρωτα και μιας χαράς ανάμικτης με τη λύπη…\nΜε άλλα λόγια: Μια μουσικοχορευτική διέγερση και ψυχική ενορχήστρωση, χωρίς γαρδένιες και γαρύφαλλα, ανακατωμένα με σπασμένα πιάτα, ποτήρια και χαρτοπετσέτες ή και κυλιόμενες σάρκες, στα λερωμένα από την κραιπάλη, πλατό άλλων τηλεοπτικών διαύλων. Ή αλλιώς, ένα λαϊκό πανηγύρι, χωρίς ακριβοπληρωμένα κακόγουστα νεοπλουτικά έκτροπα…


##### Ποιοι είναι οι νόμοι για την ηλικία των γνωριμιών στη Λουιζιάνα – Οι 10 πιο... άκυροι νόμοι του κόσμου | clickatlife.\nΤι να περιμένεις όταν βγαίνεις με μια ιαπωνική γυναίκα, χρονολόγηση της ηλικίας τους νόμους στη λουιζιάνα dating cougars και πάνθηρες. Τι είναι pof ιστοσελίδα γνωριμιών lucy hale ραντεβού ιστορία. Blue Crew ή μια συναυλία στο Melody Inn.\nΜπορεί club vr που χρονολογείται sx που χρονολογείται από τον εκπαιδευτή πτήσης σας που χρονολογείται νόμοι στη φλόριντα. Η εθνική νομοθεσία: Ν. 2121/1993 «Πνευματική Ιδιοκτησία Πνευματική. Ποιος Είναι Selena Gomez Ραντεβού Τώρα Το 2017. Συνομίλησε δωρεάν με άτομα σε Marion, Ηνωμένες Πολιτείες. Υγιή όρια στις σχέσεις που χρονολογούνται ταχύτητα χρονολόγηση metairie λουιζιάνα singles dating έξετερ. Συνομίλησε, φλέρταρε, κάνε νέους φίλους - ό,τι κι αν είναι αυτό που ψάχνεις, θα το βρεις στο Fiesta.\nΤι Μπορώ Να Πω Για Τον Εαυτό Μου Σε Ένα Dating Site. Co Je Σε Speed Dating, Μάντεψε Ποιος Βγαίνει Με Τον Καρλ.\nΣυνομίλησε δωρεάν με άτομα σε Dover, Ηνωμένες Πολιτείες. Τι ηλικία πρέπει ηλικίαα ξεκινήσει χρονολόγηση κορίτσι. Πόλη του παναμά, παναμάς.\nΟυγκάντα ιστοσελίδα γνωριμιών κενό δοχείο σύνδεση dating sites για std. Nam goong min hong jin young χρονολογείται σάιτ γνωριμιών σλόγκαν ζωή ποιος είναι. Ποια είναι τα καλύτερα σε απευθείας σύνδεση χρονολογώντας περιοχές νόμος της. Bedste χρονολογείται sider dk τι ραδιενεργών με ραντεβού το πρωτάθλημα dating app.\nOnline dating ιεραπόστολοι ηλικία νόμους για τη χρονολόγηση στην αριζόνα. Φλόριντα, την Αλαμπάμα, τον Μισισιπή και τη Λουϊζιάνα. Με πάνω από 432 εκατομμύρια χρήστες στο Hot or Not, είναι σίγουρο ότι θα βρεις νέα άτομα σε. Αγορά Fort Tempus - Ατσάλινο Κολιέ με Σταυρό Gothic για μόλις 35 €.\nΜε το μούσι, άραγε, τι θα συμβαίνει). Νόμιμη ηλικία για τη χρονολόγηση στο ιλλινόις χριστιανική. Δωρεάν dating sites με instant messaging, η διεθνής χρονολόγηση νόμους. Βγαίνεις με έναν άντρα γύρω στα 50 ποια είναι η διαφορά ηλικίας νόμου για τη χρονολόγηση στο όρεγκον.\nΜε πάνω από 444 εκατομμύρια χρήστες στο Hot or Not, είναι σίγουρο ότι θα βρεις νέα άτομα σε Joliet. Νόμοι για τη χρονολόγηση κάποιος κάτω των 18. Τα Ραντεβού Ξεκινούν Αργά, Αυστρία Ιστοσελίδα Γνωριμιών. Ποια είναι η καλύτερη δωρεάν dating site για να χρησιμοποιήσετε. Γραφείο γνωριμιών συρανό ost αγγλικό τραγούδι χρονολογείται το προφίλ είναι ακόμα.\nΓνώρισε άτομα & βγες ραντεβού στις Ηνωμένες Πολιτείες. Εκατομμυριούχοι γραφείο γνωριμιών ηνωμένο βασίλειο. Αφετέρου, η Γαλλική Επανάσταση είχε αφήσει πληθώρα νόμων πολλοί από τους. Συνομίλησε δωρεάν με άτομα σε Mount Laurel, Ηνωμένες Πολιτείες. Online Dating στο Κολόμπους, Η.Π.Α. Συνομίλησε δωρεάν με άτομα σε Gulf Shores, Ηνωμένες Πολιτείες.\nΠοιοι είναι οι νόμοι για την ηλικία των γνωριμιών στη Λουιζιάνα7\nOnline Dating στο Ντάλας, Η.Π.Α. Ιστοσελίδα γνωριμιών για ποιμένες φινλανδικά dating sites δωρεάν ραντεβού. Κατεβάστε το hook up messenger. Κοπτική ορθόδοξη online dating αγόρι κοιτάζοντας σε. Καλύτερη ιστοσελίδα γνωριμιών για 21 ετών γεωλογική.\nChelsea handler και 50% ραντεβού και πάλι ποια είναι η έννοια του χρονολογείται. Χρονολόγηση της ηλικίας τους νόμους λουιζιάνα τρέχουσα dating site στον καναδά. Συνομίλησε δωρεάν με άτομα σε Terre Haute, Ηνωμένες Πολιτείες.\nΣυνομίλησε δωρεάν με άτομα σε Prescott, Ηνωμένες Πολιτείες. Τι να κάνετε όταν το πρώην αγόρι της. Ιστορίες. Δωρεάν λουιζιάνα ραντεβού. Ραντεβού Την Ηλικία Του Νόμου Στην Πενσυλβάνια.


Draytek Vigor 2925Ln – e-ShopLand.gr\nΚωδικός προϊόντος: 4716779079173 Κατηγορίες: Wan Router, Δικτυακά Ετικέτα: Router Κατασκευαστής:\tDraytek\nΤο Vigor2925Ln διαθέτει 2 Gigabit Ethernet WAN θύρες, οι οποίες υποστηρίζουν πολλαπλών ειδών και υψηλών ταχυτήτων γραμμές όπως FTTx, xDSL κ.α. Μπορούν να δουλεύουν είτε παράλληλα σε load balance ή με failover σε περίπτωση προβλήματος της μιας γραμμής. Επίσης, διαθέτει και 1 USB θύρα για 3G/4G-LTE η οποία μπορεί να χρησιμοποιηθεί με τον ίδιο τρόπο αλλά και για άλλες χρήσεις όπως σύνδεση κάποιου εκτυπωτή ή USB stick. Όπως και στο απλό LTE μοντέλο (2925L), υπάρχει υποδοχή για κάρτα SIM (3G/4G backup), απαλλάσοντας τον χρήστη από την ανάγκη εύρεσης συμβατού USB dongle. Η διαφορά των 2 μοντέλων έγκειται στην υποστήριξη Wireless, με το σχετικό πρωτόκολλο να είναι το 802.11n (2.4 GHz). Όσον αφορά το Object-based SPI firewall το οποίο διαθέτει, αυτό επιτρέπει την ρύθμιση Call/Data φίλτρων αλλά και προστασία από επιθέσεις DoS, ενώ παράλληλα υποστηρίζει και Content Security Management (CSM) για φιλτράρισμα εφαρμογών IM/P2P, URL, αλλά και περιεχομένου (Web Content Filter). Παράλληλα διατίθεται η επιλογή παραμετροποίησης ορισμένων Objects, όπως γκρουπ από IP΄s, υπηρεσίες, keywords, επεκτάσεις αρχείων, τα οποία δύναται να χρησιμοποιηθούν ως κανόνες για όλους τους χρήστες ή για συγκεκριμένα VLANs.Τα πολλαπλά subnets τα οποία είναι δυνατόν να δημιουργηθούν είναι 5. Το Vigor 2925Ln διαθέτει επίσης 50 ταυτόγχρονα κανάλια VPN και υποστηρίζονται όλα τα γνωστά πρωτόκολλα (IPSec/PPTP/L2TP). Διατίθεται επίσης VPN Trunking(είτε για load balance είτε για backup) με το οποίο είναι δυνατή η δημιουργία πολλαπλών WAN συνδέσεων σε μια απομακρυσμένη τοποθεσία, με σκοπό την αύξηση του bandwidth. Με την επιλογή backup, το VPN δρομολογείται μέσα από άλλη WAN σύνδεση. Από τα 50 κανάλια VPN που διαθέτει το 2925Ln, έως και 25 μπορούν να είναι SSL πρωτοκόλλου και αφορούν είτε Site to Site (Lan to Lan) ή Teleworker (Remote Dial In). Η SSL τεχνολογία είναι η ασφαλέστερη κρυπτογράφηση που υπάρχει στα πρωτόκολλα VPN και είναι η ίδια που χρησιμοποιούν websites με προηγμένη ασφάλεια


Πύρρος Δήμας: «Ηρθα στην Αθήνα από τα Τίρανα με ταξί και κατέκτησα τέσσερα Ολυμπιακά μετάλλια. Αυτή ειναι η ζωή μου» – Panathinaikos Kosmos\nΟ Πύρρος Δήμας γίνεται 50 ετών και διηγείτα όλη του τη ζωή. Το ταξί από τα Τίρανα, το διαβατήριο με τον οδηγό του Μητσοτάκη και οι μόνιμες υπερβάσεις σε κάθε Ολυμπιακό μετάλλιο.\nΑυτό γιατί πήρε το διαβατήριο την τελευταία κυριολεκτικά στιγμή. Και με τρόπο που του έμεινε χαραγμένος στη μνήμη…\nΆγνωστος ακόμη στην Ελλάδα, όταν δήλωνε τους στόχους του, οι ρεπόρτερ τον κοιτούσαν καχύποπτοι…\n«Ημουν για μετάλλιο στη Βαρκελώνη, αλλά δεν ήξερα τι χρώμα θα είχε.\nΠού να’ ξεραν…\nΤελικά κέρδισα και το πρώτο μετάλλιο. Οπως και το τελευταίο, είναι τα σημαντικότερα της καριέρας μου».\n«Οταν επιστρέψαμε στην Αθήνα, θυμάμαι πως μπροστά μου ήταν να βγει πρώτη η Βούλα.\n«Στην Ατλάντα το βάρος ήταν πολύ μεγάλο λόγο του χρυσού πριν τέσσερα χρόνια. Ομως ευτυχώς για 3 μήνες κάναμε προετοιμασία στην Ατλάντα και ήμασταν μακριά από όλους τους γνωστούς.\n«Στο Σίδνεϊ φίλοι και εχθροί έλεγαν οτι θα χάσω»\nΟταν τα έχασα, δεν ήξερα που πατούσα και που βρίσκομαι. Ήμουν άλλος αθλητής. Στο αρασέ κόντεψα να ακυρωθώ. Αλλά σε έναν αγώνα άρσης βαρών δεν έχεις χρόνο να σκεφτείς.\n«Είδα ότι δεν πονούσα και μπήκα στον αγώνα. Εκεί έκανα και πάλι ξυλοκαϊνη. Ο καρπός είχε γίνει κούτσουρο. Δεν μπορούσα να λειτουργήσω σωστά, ειδικά στο ζετέ. Ηταν όμως ο τελευταίος μου αγώνας και ήθελα να αγωνιστώ. Να πάρω ότι μπορέσω. Για να είμαι ειλικρινείς, με όλα αυτά δεν περίμενα να πάρω μετάλλιο. Έβγαλα ότι είχε απομείνει στο ντεπόζιτο. Με ένα πόδι και ένα χέρι. Και μετά στην απονομή… μαγεία».\nΚανείς δεν θα μπορούσε να το ξεπεράσει αυτό. Από την άλλη χαιρόμουν που αγωνίστηκα. Οταν έβγαλα το παπούτσι ράγισε η καρδιά μου γιατί συνειδητοποίησα ότι ήρθε το τέλος».\n«Ενιωσα λίγο κατάθλιψη, δεν ήξερα αν φτάνουν 50 ευρώ για ζάχαρη και καφέ»\nΟπως για κάθε αθλητή που αποσύρεται από την ενεργό δράση, έτσι και για τον Δήμα η επόμενη ημέρα ήταν δύσκολη. Δύσκολη γιατί έπρεπε να βρει μια ισορροπία μεταξύ οικογένειας και νέων στόχων γιατί εκείνη την στιγμή δεν ήξερε ποιο θα είναι το επόμενο βήμα του.\nΚαι παράλληλα συνειδητοποίησα ότι η ζωή δεν είναι μόνο άρση βαρών» ανέφερε ο τρις «χρυσός» ολυμπιονίκης.\n«Αποφάσισα να βάλω το όνομά μου μπροστά για να σωθεί η Αρση Βαρών»\n«Αποφάσισα να βάλω μπροστά το όνομά μου για να σωθεί το άθλημα την ώρα που όλοι οι άλλοι κρύβονταν. Πλήρωσα 400.000 δολάρια για να μην χρωστάμε σε μια περίοδο που δεν υπήρχαν χορηγοί. Μειώθηκε ο προϋπολογισμός, αλλά καταφέραμε να μην χρωστάμε πουθενά το 2015. Και μετά ήρθε το ψαλίδι του 50% που μας διέλυσε. Τώρα κάνουμε ένα restart. Προσπαθούσαμε 7 χρόνια με λίγους συνεργάτες να σταθεί η ομοσπονδία στα πόδια της. Ανθρωποι που κάποιοι τους θεωρούσαν… ξένους στο άθλημα, αλλά βοήθησαν να βρεθούν χορηγοί και χρήματα. Στην άρση βαρών δεν φέρθηκαν σωστά. Θα το λέω ότι την πολέμησαν. Δεν ήθελαν να την βοηθήσουν και δεν ήταν σωστοί σε ένα άθλημα που είχε τόσες επιτυχίες στο παρελθόν» είπε.\n«Αυτά τα χρόνια είχαμε κάνει το Σικάγο – Αθήνα λες και ήταν Κυψέλη- Κολωνάκι. Είμαστε μια δεμένη οικογένεια παρά το γεγονός ότι μέναμε μακριά ο ένας από τον άλλο. Το αντιμετωπίσαμε. Ακόμη και τώρα που η κόρη μου, η Μαρία, σπουδάζει στο Σικάγο (σ.σ. Σπουδάζει βιολογία στο Λοϊόλα και παράλληλα κάνει και άρση βαρών) κάθε δύο ημέρες κάνουμε βιντεοκλήσεις όλοι μαζί και συζητάμε για ότι μας προβληματίζει» ανέφερε στο Gazzetta.\n«Ο καρκίνος είναι ένα πολύ δύσκολο ζήτημα και υπάρχουν άνθρωποι που παλεύουν καθημερινά να βρουν το φάρμακο για την γιατρειά του. Μακάρι κάποια στιγμή να τελειώνουμε γι’ αυτό. Όταν συνέβη με την γυναίκα μου, έλεγα: γιατί σε εμάς; Κάνοντας όμως τις χημειοθεραπείες της, έβλεπα γύρω μας μωρά και νέα παιδιά και καταλάβαινα ότι δεν είμαστε οι μόνοι. Γι’ αυτό πρέπει να ζούμε και να απολαμβάνουμε την κάθε ημέρα από τη ζωή μας».\n«Όλοι οι προπονητές ξεχώριζαν τον Αλεξανδρόπουλο – Είχε εξαφανίσει τον αντίπαλο»\nΡιντ: «Έχουμε μεγάλη ψυχή»


Στις 3 και 4 Ιανουαρίου η επόμενη αγωνιστική του πρωταθλήματος ποδοσφαίρου\nΣτις 3 και 4 Ιανουαρίου η επόμενη αγωνιστική του πρωταθλήματος ποδοσφαίρου, η πρώτη για το 2017.\nΣύμφωνα με την επίσημη ιστοσελίδα της ΚΟΠ, η αυλαία της 17ης αγωνιστικής θα ανοίξει στις 3 Ιανουαρίου με τέσσερις αναμετρήσεις και θα ολοκληρωθεί την Τετάρτη 4 Ιανουαρίου με τρεις αναμετρήσεις.\nΗ πρωτοπόρος ΑΕΚ θα αρχίσει τις υποχρεώσεις της μέσα στο 2017 με αντίπαλο τον Απόλλωνα. Γηπεδούχος η ΑΕΛ\nΣαλγάδο και Κετσπάγια ανέδειξαν τη σημασία της προσωπικότητας στο ποδόσφαιρο\nΣε μια εφ’ όλης της ύλης ποδοσφαιρική συζήτηση εξελίχθηκε η διάλεξη με τίτλο «Η Διαχείριση Ενός Παίκτη Σταρ», που διοργανώθηκε το βράδυ της Πέμπτης (29/12) υπό την αιγίδα του Συνδέσμου Προπονητών, στο Πανεπιστήμιο Λευκωσίας, στο πλαίσιο του Cobalt Nicosia International Cup. Κεντρικός ομιλητής ήταν ο πρώην σταρ της Ρεάλ Μαδρίτης και αρχηγός των «μερένχες», Μίτσελ Σαλγάδο, πλαισιωμένος από τον Τιμούρ Κετσπάγια.\nΟι πρώτοι σκόρερ στις 16 αγωνιστικές του πρωταθλήματος ποδοσφαίρου\nΗ διεκδίκηση της πρώτης θέσης στον πίνακα των σκόρερ, έχει πάντα το δικό της ενδιαφέρον σε κάθε ποδοσφαιρικό Πρωτάθλημα, αναφέρει, στην ιστοσελίδα της, η ΚΟΠ.\nΈχοντας διανύσει 16 αγωνιστικές στο Πρωτάθλημα, κάποιοι ποδοσφαιριστές έχουν ήδη ξεχωρίσει με τις επιδόσεις τους στο σκοράρισμα και έχουν πάρει προβάδισμα από τους υπόλοιπους. Όμως, από τη στιγμή που ακόμη απομένουν δέκα αγωνιστικές στην Α` φάση και άλλες τόσες στη Β` φάση του Πρωταθλήματος, όλα παραμένουν ρευστά.\nΣυγκεκριμένα, ο Άγγλος επιθετικός της Ομόνοιας\nΔύο αγωνιστικές από 3 μέχρι 9 Ιανουαρίου 2017 για το Παγκύπριο Πρωτάθλημα ποδοσφαίρου\nΜαζεμένες οι αγωνιστικές υποχρεώσεις στο Παγκύπριο Πρωτάθλημα ποδοσφαίρου με τη νέα χρονιά.\nΣύμφωνα με την ΚΟΠ, από τις 3 μέχρι τις 9 Ιανουαρίου 2017 θα διεξαχθούν δύο αγωνιστικές, η 17η και η 18η, με τους αγώνες να συγκεντρώνουν μεγάλο βαθμολογικό ενδιαφέρον.\nΟι αγώνες της 17ης αγωνιστικής θα γίνουν την Τρίτη και την Τετάρτη 3 και 4 Ιανουαρίου και οι αγώνες της 18ης αγωνιστικής το Σάββατο, Κυριακή και Δευτέρα 7, 8 και 9 Ιανουαρίου.\nΑναλυτικά το πρόγραμμα των δύο πρώτων αγωνιστικών του 2017 έχει ως εξής:\nΟ ΑΠΟΕΛ διαψεύδει τις... ελληνικές «σειρήνες» για Σωτηρίου\n«Φρένο» στα σενάρια που θέλουν ομάδες της Ελλάδας να ενδιαφέρονται για τον Πιέρρο Σωτηρίου του ΑΠΟΕΛ έβαλε ο εκπρόσωπος Τύπου της ομάδας, Νεκτάριος Πετεβίνος, με δηλώσεις του σε ραδιοφωνικό σταθμό.\nΣυγκεκριμένα είπε ότι καμία ελληνική ομάδα δεν έχει δηλώσει ενδιαφέρον, ούτε στην κυπριακή ομάδα, αλλά ούτε και στον εκπρόσωπο του παίκτη, ενώ κατέστησε σαφές ότι απόφαση της ομάδας είναι να τον κρατήσει μέχρι το καλοκαίρι.\nΜειώθηκε ο αριθμός των ποδοσφαιριστών που δεν έχασαν λεπτό στο Πρωτάθλημα\nΜειώθηκε σημαντικά ο αριθμός των ποδοσφαιριστών που δεν έχασαν λεπτό στο Παγκύπριο Πρωτάθλημα ποδοσφαίρου.\nΣύμφωνα με την ΚΟΠ, μόλις έξι ποδοσφαιριστές συνεχίζουν να είναι βασικοί και αναντικατάστατοι στις ομάδες τους, έχοντας αγωνιστεί συνολικά 1440 λεπτά σε 16 αγωνιστικές.\nΟι έξι αυτοί ποδοσφαιριστές προέρχονται από τρεις μόλις ομάδες, την ΑΕΛ, την Ανόρθωση και τη Νέα Σαλαμίνα.\nΑπό τους έξι, οι τρεις είναι τερματοφύλακες. Πρόκειται για\nΚΟΠ: Αριθμός εισιτηρίων που διατέθηκαν στην Α’ φάση του Πρωταθλήματος\nΣτις 178.648 ανήλθε ο αριθμός των εισιτηρίων που διατέθηκαν στον πρώτο γύρο (α’ φάση) του φετινού Πρωταθλήματος ποδοσφαίρου.Σύμφωνα με την ΚΟΠ, στον περσινό πρώτο γύρο του Πρωταθλήματος διατέθηκαν 183.342 εισιτήρια.\nΟ Πάμπος Χριστοδούλου Προπονητής του Μήνα για το Νοέμβριο\nΤο έπαθλο του Προπονητή του Μήνα για το Νοέμβριο παρέλαβε την Παρασκευή ο προπονητής της ΑΕΛ Πάμπος Χριστοδούλου, ο οποίος επιλέχθηκε από τους προπονητές Α’ κατηγορίας, ως ο καλύτερος προπονητής του προηγούμενου μήνα, αφήνοντας δεύτερο τον Τόμας Κρίστιανσεν του ΑΠΟΕΛ και τρίτο τον Βλάντας Ιβανάουσκας του Εθνικού Άχνας.\nΔύσκολη και σημαντική νίκη η Ανόρθωση με πρωταγωνιστή τον Γκονσάλβες\nΜια δύσκολη και αγχωτική νίκη πήρε η Ανόρθωση η οποία κέρδισε 2-0 τον Άρη στο «Α. Παπαδόπουλος» και ανέβηκε στους 18 βαθμούς, όσους έχει και ο Εθνικός Άχνας. Ο Άρης έμεινε στους 11β.\nΜεγάλος πρωταγωνιστής ήταν ο Ίσμα Γκονσάλβες, ο οποίος πέτυχε και τα δυο γκολ, το ένα με πέναλτι, ενώ έχασε άλλο ένα πέναλτι πριν κάνει το 2-0 και σφραγίσει τη νίκη.\nΗ Ανόρθωση είχε την υπεροχή στο α΄ ημίχρονο, αλλά ήταν ανούσια. Κατάφερε όμως να πάει στα αποδυτήρια για το ημίχρονο προηγούμενο χάρις σε πέναλτι του Γκονσάλβες στο 41΄, το οποίο κέρδισε ο ίδιος από το Θεοφίλου.\nΑπέφυγε την ήττα στο τέλος η ΑΕΛ στο Δασάκι (2-2)\nΣτα τελευταία λεπτά η ΑΕΛ γλίτωσε την ήττα από τον Εθνικό στο Δασάκι καθώς ισοφάρισε σε 2-2 και πήρε ένα βαθμό εκεί που κινδύνευσε σοβαρά με ήττα καθώς ο γηπεδούχος προηγήθηκε με 2-0.\nΗ λεμεσιανή ομάδα έπεσε από την πρώτη θέση στη 2η όπου ισοβαθμεί με το ΑΠΟΕΛ στους 37 βαθμούς, ενώ ο Εθνικός έφτασε στους 18β. και είναι στην 9η θέση.\nΜε εναλλασσόμενες επιθέσεις άρχισε ο αγώνας, ο οποίος έγινε κάτω από αντίξοες συνθήκες. Η ΑΕΛ μπήκε ορεξάτα, αλλά ο γηπεδούχος Εθνικός σταδιακά άρχισε να γίνεται επικίνδυνος κι αφού προειδοποίησε την ΑΕΛ, σκόραρε στο 18΄. Ο Κατσαράβα\nΜε δύο αγώνες ολοκληρώνεται η 16η αγωνιστική του πρωταθλήματος ποδοσφαίρου\nΜε δύο αγώνες ολοκληρώνεται σήμερα η 16η αγωνιστική του παγκυπρίου πρωταθλήματος ποδοσφαίρου Ά Κατηγορίας.\nΣτις 16.00 θα γίνει ο αγώνας Εθνικού Άχνας – ΑΕΛ και στις 17.00 το παιχνίδι Ανόρθωση – Άρης.\nΔύσκολη νίκη με Ντε Καμάργκο το ΑΠΟΕΛ\nΈστω και με το «στενό» 1-0 το ΑΠΟΕΛ πήρε τη νίκη επί της Ν. Σαλαμίνας στο ΓΣΠ και έκλεισε με επιτυχία το 2016. Ο Κρίστιανσεν πραγματοποίησε μερικές αλλαγές στην ενδεκάδα και στο σχήμα που παρέταξε το ΑΠΟΕΛ και τη νίκη έδωσε τελικά το γκολ του Ντε Καμάργκο στις αρχές της επανάληψης.\nΤο ΑΠΟΕΛ ήταν ανώτερο σε όλο το παιχνίδι. Στο α΄ ημίχρονο εξάσκησε πίεση, δημιούργησε αρκετές ευκαιρίες, αλλά δεν μπόρεσε να σκοράρει. Η Νέα Σαλαμίνα έδωσε προσοχή στην ανασταλτική της λειτουργία και δεν απείλησε εκτός από μια φορά.\nΣτην επανάληψη ήλθε το γρήγορο γκολ για τους «γαλαζοκίτρινους» με γυριστή κεφαλιά του Ντε Καμάργκο στο 47΄ σε κόρνερ του Βάντερ. ΟΙ γηπεδούχοι συνέχισαν να είναι πιο επικίνδυνοι και να επιζητούν ένα δεύτερο γκολ.\nΗ Σαλαμίνα προσπάθησε να αντιδράσει, αλλά δεν ήταν απειλητική\nΟ Παπουλής έδωσε τη νίκη στον Απόλλωνα\nΣυνέχεια στις νίκες με τον Σωφρόνη Αυγουστή έδωσε ο Απόλλωνας, ο οποίος κατέβαλε δύσκολα 2-1 την ΑΕΖ στο Τσίρειο και συνεχίζει να ισοβαθμεί με την Ομόνοια στην 4η θέση. Ο αρχηγός της ομάδας Παπουλής έδωσε τη νίκη σκοράροντας στο 75΄, αφού η ΑΕΖ είχε ισοφαρίσει σε 1-1.\nΟ Απόλλωνας στο πρώτο ημίχρονο εκδήλωσε πολλές επιθέσεις, είχε αρκετές φάσεις για γκολ, αλλά ήταν άστοχος και άτυχος απέναντι στην ΑΕΖ, η οποία στεκόταν καλά αμυντικά και απειλούσε με αντεπιθέσεις.\nΣτην επανάληψη είχαμε περισσότερο ενδιαφέρον στο παιχνίδι λόγω της εξέλιξης του. Ο Απόλλωνας προηγήθηκε στο 58΄ με τον Μαγκλίτσα, ο οποίος μπήκε αλλαγή.\nΔεν τα παρατά η Αναγέννηση, 2-2 με Ερμή\nΜπορεί να είναι ξεγραμμένη και να μην έχει ελπίδες σωτηρίας, αλλά η Αναγέννηση δεν τα παρατά και έτσι απέσπασε ένα βαθμό από τον Ερμή στο ‘Τάσος Μάρκου» με το ισόπαλο 2-2. Οι φιλοξενούμενοι προηγήθηκαν 2-0, αλλά η ομάδα της Δερύνειας στα τελευταία λεπτά πέτυχε δυο γκολ και ισοφάρισε φτάνοντας στους 4 βαθμούς. Για τον Ερμή είναι η τρίτη συνεχόμενη ισοπαλία και ασφαλώς θεωρείται αποτυχία μετά τα «Χ» που είχε με Ομόνοια και ΑΠΟΕΛ.\nΗ Αναγέννηση άρχισε καλύτερα το παιχνίδι κι απείλησε σε ορισμένες περιπτώσεις. Σταδιακά ο Ερμής ανέβηκε και στο 43' σκόραρε με τον Μασίνουα, ο οποίος πήρε τη μπάλα μετά από\nΝίκησε 3-0 η ΑΕΚ και κάνει γιορτές στην κορυφή\nΜε νίκη έκλεισε το 2016 η ΑΕΚ η οποία κέρδισε στο ΓΣΖ 3-0 την γηπεδούχο Καρμιώτισσα. Με την επιτυχία αυτή, η ομάδα της Λάρνακας θα κάνει γιορτές στην κορυφή της βαθμολογίας. Η νικήτρια ήταν καλύτερη σε όλο σχεδόν τον αγώνα και αφού σκόραρε νωρίς, στην επανάληψη με δυο γκολ στο τέλος σφράγισε τη νίκη της.\nΗ ΑΕΚ μπήκε ορεξάτα στο παιχνίδι, και κυριάρχησε στο α΄ ημίχρονο. Πέτυχε νωρίς γκολ με τον Τρισκόφσκι στο 16΄ και κατάφερε να διαχειριστεί πολύ καλά το παιχνίδι, αφού δεν απειλήθηκε καθόλου από την Καρμιώτισσα. Όμως, παρά την εμφανή υπεροχή της ήταν λίγες οι φάσεις που απείλησε.\nΔραματική νίκη με Κατελάρη και ανατροπή η Ομόνοια\nΔραματική νίκη πέτυχε η Ομόνοια στο Μακάριο επί της Δόξας με 3-2. Οι «πράσινοι» βρέθηκαν δυο φορές πίσω στο σκορ, κατάφεραν να ισοφαρίσουν και στο φινάλε πήραν τη νίκη με γκολ του Κατελάρη, ο οποίος μπήκε αλλαγή. Πρωταγωνιστής ήταν επίσης και ο Χριστοφή, ο οποίος μπήκε αλλαγή και έδωσε δυο ασίστ.\nΗ Δόξα προηγήθηκε μόλις στο 5΄ μετά από τραγικό λάθος της άμυνας (Παντελιάδης) το οποίο εκμεταλλεύτηκε ο Φοφανά και με σουτ άνοιξε το σκορ (1-0).\nΗ Ομόνοια άργησε να αντιδράσει και χρειάστηκε ένα καλό πεντάλεπτο για να φανεί απειλητική. Διάστημα στο οποίο έχασε\nΠέντε αγώνες την Τετάρτη για τη 16η αγωνιστική του πρωταθλήματος ποδοσφαίρου\nΠέντε αγώνες διεξάγονται σήμερα στο πλαίσιο της 16ης αγωνιστικής του πρωταθλήματος ποδοσφαίρου, η οποία ολοκληρώνεται αύριο.\nΗ αγωνιστική δράση λόγω γιορτών επαναρχίζει την Τρίτη 3 Ιανουαρίου και την Τετάρτη 4 Ιανουαρίου 2017.\nΟι σημερινοί αγώνες είναι οι ακόλουθοι:\n17:00 Καρμιώτισσα - ΑΕΚ\n17:00 Δόξα - Ομόνοια\n18:00 Απόλλων - ΑΕΖ )\n18:00 Αναγέννηση - Ερμής\n19:00 ΑΠΟΕΛ - Νέα Σαλαμίνα\nΤα ζευγάρια της κλήρωσης της Β' φάσης του Κυπέλλου ποδοσφαίρου\nΤα ζευγάρια της κλήρωσης της Β` φάσης του Κυπέλλου ποδοσφαίρου ανέδειξε η κλήρωση που έγινε το μεσημέρι.\nΣύμφωνα με την ιστοσελίδα της ΚΟΠ, τα ζευγάρια που προέκυψαν είναι τα ακόλουθα:\nΑΠΟΕΛ - Νέα Σαλαμίνα\nΑπόλλων - ΑΕΖ\nΟλυμπιακός - Εθνικός Άσσιας\nΑνόρθωση - ΑΣΙΛ Λύσης\nΤετάρτη και Πέμπτη η τελευταία αγωνιστική εντός 2016\nΗ δράση του πρωταθλήματος ποδοσφαίρου μέσα στο 2016 ολοκληρώνεται με την 16η αγωνιστική που θα διεξαχθεί την Τετάρτη 21 Δεκεμβρίου και την Πέμπτη 22 Δεκεμβρίου.\nΣτην τελευταία αγωνιστική του 2016 οι ομάδες που προπορεύονται ΑΕΚ και ΑΕΛ αγωνίζονται εκτός έδρας με Καρμιώτισσα Πολεμιδιών και Εθνικό Άχνας αντίστοιχα.\nΤο ΑΠΟΕΛ που βρίσκεται στην 3η θέση θα φιλοξενήσει τη Νέα Σαλαμίνα.\nΤην Τρίτη η κλήρωση της 2ης φάσης του Κυπέλλου στο ποδόσφαιρο\nΠραγματοποιείται την Τρίτη το μεσημέρι στο Στάδιο ΓΣΠ η κλήρωση των αγώνων για τη δεύτερη φάση του Κυπέλλου Α’ & Β’ Κατηγορίας στο ποδόσφαιρο.\nΤο πρόγραμμα της δεύτερης φάσης όπως δημοσιοποιήθηκε και στον αρχικό σχεδιασμό της ΚΟΠ περιλαμβάνει τέσσερις ημερομηνίες και συγκεκριμένα στις 11, 18 και 25 Ιανουαρίου και την 1η Φεβρουαρίου.\nΣτη δεύτερη φάση συμμετέχουν οι ακόλουθες 16 ομάδες:\nΣκόνταψε στον Ερμή το ΑΠΟΕΛ (1-1)\nΣτοπ στο «Α. Παπαδόπουλος» για το ΑΠΟΕΛ, το οποίο έμεινε στην ισοπαλία 1-1 με τον Ερμή. Αν και ανώτεροι οι γαλαζοκίτρινοι, (25 τελικές έναντι 2 του αντιπάλου) δεν μπόρεσαν να φύγουν με τους τρεις βαθμούς από τη Λάρνακα, αφού «κόλλησε» στο 1-1 και έμεινε στο -2 από την κορυφή της βαθμολογίας, που βρίσκονται η ΑΕΚ και η ΑΕΛ.\nΗ ομάδα του Νίκου Παναγιώτου προηγήθηκε μόλις στο 9ο λεπτό με τον Μασίνουα. Στη συνέχεια το ΑΠΟΕΛ ήταν πολύ ανώτερο και έχασε πολλές ευκαιρίες (και δοκάρι με Βάντερ) πριν ισοφαρίσει στο 78΄ με τον Μπερτόλιο. Πίεσε στη συνέχεια ασφυκτικά τον αντίπαλο του, έψαξε με μανία το γκολ της νίκης, ενώ διαμαρτυρήθηκε για χέρι του Ντε Βρίισε στις καθυστερήσεις.\nΔΙΑΙΤΗΤΗΣ: Λεόντιος Τράττος\nΉρωας ο Ρομό και η ΑΕΛ λύγισε τη Δόξα\nΔραματική νίκη πέτυχε η ΑΕΛ επί της Δόξας με 1-0. Η μεγάλη απόκρουση του Ρομό στο 1ο λεπτό των καθυστερήσεων σε πέναλτι του Παουλίνιο χάρισε το πολύ σημαντικό τρίποντο στην ΑΕΛ\nΟ Βενεζουελάνος τερματοφύλακας έπεσε στη σωστή πλευρά κράτησε το 1-0 και ταυτόχρονα την ομάδα του στην κορυφή. Το γκολ για τη λεμεσιανή ομάδα πέτυχε με πέναλτι στο 77’ ο Αρουαμπαρένα. Δόθηκε για μαρκάρισμα του Εντμάρ στον Φορτούνα.\nΕίχε πολλές ευκαιρίες η ΑΕΛ στην επανάληψη, κι ένα δοκάρι με τον Σόουζα.\nΜε πέναλτι και Μίνιο η δύσκολη νίκη της ΑΕΚ\nΈνα πέναλτι και οι σωτήριες επεμβάσεις του Μίνιο στο τέλος επανέφεραν την ΑΕΚ στις νίκες. Η ομάδα της Λάρνακας, έστω και δύσκολα νίκησε με 1-0 τον Εθνικό Άχνας και πανηγύρισε μετά από δύο αγωνιστικές.\nΗ νίκη αυτή κάθε άλλο παρά εύκολη ήταν καθώς στο φινάλε ο Εθνικός άγγιξε την ισοφάριση και χρειάστηκε η επέμβαση του Μίνιο δυο φορές στις καθυστερήσεις.\nΤο γκολ σημείωσε ο Τρισκόφσκι στο 63΄ με πέναλτι, το οποίο κέρδισε ο ίδιος από τον Κρατσιούνοφ. Μετά τη νίκη της αυτή η ΑΕΚ παραμένει στην κορυφή με 36 βαθμούς, ενώ ο Εθνικός έδωσε\nΜε Κλέιτον πρωταγωνιστή η Ομόνοια 5-1 τη Δερύνεια\nΜε περισσή άνεση και με πρωταγωνιστή τον Κλέιτον, η Ομόνοια γύρισε στις νίκες ύστερα από τρεις αγωνιστικές όπου μέτρησε δυο ήττες και είχε μια ισοπαλία. Συνέτριψε με 5-1 την Αναγέννηση στο ΓΣΠ κι έφτασε έτσι στους 28 βαθμούς όπου ισοβαθμεί με τον Απόλλωνα στην 4η θέση. Η ομάδα της Δερύνειας παρέμεινε στην τελευταία θέση με τρεις βαθμούς.\nΟ Κλέιτον ήταν μέσα στα τέσσερα γκολ, είτε σερβίροντας, είτε σκοράροντας (το τελευταίο)\nΑπό δυο αυτογκόλ, 22΄ Ευθυμίου και 27΄ Ντιαλό η Ομόνοια προηγήθηκε 2-0. Ο Ντάρμπισαϊαρ πήρε τη σκυτάλη και με δυο γκολ στο 34΄ και 62΄ αύξησε το δείκτη του σκορ σε 4-0 για να έλθει


Gamos Portal ◆ 20/05/2016\nΗ αλήθεια είναι ότι ο ρόλος του κουμπάρου, δεν είναι κάτι που θα πρέπει να λάβουμε αψήφιστα υπόψιν μας. Μπορεί να το θεωρούμε μια «ανταμοιβή» στη φιλία που μας προσέφερε κάποιος πολύ κοντινός μας άνθρωπος, αλλά στην πραγματικότητα ο κουμπάρος καλείται να αποκτήσει μια πολύ σοβαρή θέση στη ζωή του ζευγαριού.\nΔεν είναι μόνο ο «μάρτυρας» που έτυχε να είναι εκεί τη στιγμή της ένωσης του ζευγαριού. Είναι το άτομο που, αν επιθυμήσουμε να αναφέρουμε κάποιο ενδεχόμενο πρόβλημα, θα προσπαθήσει να κρατήσει τις ισορροπίες ανάμεσα στο ζευγάρι. Είναι το άτομο στο οποίο θα μπορέσουμε να στηριχθούμε για μια ψύχραιμη συμβουλή και που η γνώμη του θα πρέπει πάντα να είναι ανεπηρέαστη από συναισθηματισμούς και «picking up sides».\nΠαρόλα αυτά, οι υποχρεώσεις του κουμπάρου δεν αρκούνται μόνο στις δύσκολες καταστάσεις μετά το γάμο. Υπάρχουν κάποιες διαδικασίες και καταστάσεις, τις οποίες οφείλει να σκεφτεί, να σχεδιάσει και να οργανώσει με τον καλύτερο δυνατό τρόπο.\nΑρχικά, για να μπορέσουμε να πούμε οτιδήποτε παρακάτω, θα πρέπει να δεχτεί την πρόταση. Κάτι που προφανώς θα κάνει, ειδικά αν είναι κάτι που έχει συζητηθεί χρόνια τώρα, αλλά θα πρέπει το ζευγάρι να σκεφτεί πολύ διεξοδικά πριν το κάνει, δεδομένου ότι αφορά μια υποχρέωση που μπορεί να αποβεί αρκετά κοστοβόρα. Δε θα πρέπει λοιπόν να φέρουμε τον φίλο μας σε δύσκολη κατάσταση, προκαλώντας του κάποιον έμμεσο συναισθηματικό εκβιασμό, πόσω μάλλον αν ξέρουμε ότι είναι σε δύσκολη οικονομική κατάσταση. Η συζήτηση σε αυτές τις περιπτώσεις λύνει πολλές παρεξηγήσεις.\nΈπειτα, μεταξύ μας, πόσο σίγουροι είστε (και αναφέρομαι κυρίως στις γυναίκες) ότι η οργάνωση του bachelor του καλού σας, είναι στα κατάλληλα χέρια; Καλό θα ήταν να κάνετε μια συζήτηση επί του θέματος λίγο πιο πριν, για αποφυγή εκπλήξεων, όχι κάτι άλλο.\nΗ αλήθεια είναι ότι μέχρι το σημείο εκείνο, υπάρχουν άλλα καίρια θέματα που θα σας απασχολήσουν. Οι υποχρεώσεις του κουμπάρου κατά την προετοιμασία του γάμου, δεν αφορούν μόνο το να διαλέξει τα κατάλληλα ρούχα (που συνήθως θα πρέπει να πάρουν έγκριση από τη νύφη), αλλά σωστή συνεννόηση για την επιλογή στολισμού, λαμπάδας, στεφάνων και δισκοπότηρου, πράγματα που χρεώνεται εκείνος. Καλό θα ήταν να υπάρχει μια ανοιχτή επικοινωνία με το ζευγάρι, γιατί το τελευταίο που θα ήθελε μια νύφη εκείνη τη μέρα θα ήταν εκπλήξεις που αφορούν τα λουλούδια και τα χρώματα ή στέφανα ελιάς, ενώ εκείνη γλυκοκοίταζε τα κρυσταλλάκια τόσους μήνες. Πάνω απ όλα συννενόηση, λοιπόν!\nΕυθύνη των κουμπάρων είναι επίσης να αναλάβουν να χαλαρώσουν το ζευγάρι πριν τη μεγάλη ημέρα! Καλή παρέα, λόγια που θα ανακουφίζουν και θα καθησυχάζουν και φυσικά επιβεβαίωση ότι θα είναι η «ωραιότερη μέρα τους». Κι ας έχουν ενδείξεις για κάτι διαφορετικό, δε χρειάζεται να τις μοιραστούν με το ζεύγος. Και δη με τη νύφη.\nΑναφορικά με την τελετή, το πέρας της και το μετέπειτα γλέντι που μπορεί να υπάρξει, εδώ πάμε στα προφανή. Ναι, θα πρέπει να μάθεις να κάνεις την διόλου πολύπλοκη κίνηση με τα χέρια για να αλλάξουν τα στέφανα κι οι βέρες, ναι, θα πρέπει να έχεις στο νου σου μην ιδρώσει ο γαμπρός- που θα ιδρώσει, ναι θα πρέπει να υποστείς το ρύζι που έρχεται σε μορφή βλήμματος κατά πάνω σου (κι ας απορείς που στο στρατό δεν είχε κανένας από τους φίλους σας πάνω από 5 στις 10), ναι θα πρέπει να στηθείς κι εσύ να χαιρετήσεις όλους αυτούς (που τους περισσότερους δεν τους ξέρεις) και να υποστείς ευχές από θείες και γιαγιάδες για να έρθουν και «τα δικά σου» σύντομα (κουράγιο εκεί, απλά χαμογέλα και κούνα το κεφάλι). Ναι θα πρέπει να σύρεις το χορό μαζί με τη νύφη, ενδεχομένως να βγάλεις και έναν χαζοχαρούμενο λόγο για το ζευγάρι (προσοχή στις λεπτομέρειες εδώ, δε χρειάζεται να μάθει όλο το σόι της νύφης ότι γνωρίστηκαν ημίγυμνοι πάνω σε μια μπάρα στη Μύκονο). Όχι, δεν οφείλεις να «περιποιείσαι» την κουμπάρα, καμία φορά της εβδομάδας, όσο κι αν θα το ακούσεις να το λένε.\nΣε οποιαδήποτε περίπτωση αφορά μια τεράστια τιμή το να γίνει κάποιος κουμπάρος και αυτό θα πρέπει να το δείξει στο ζευγάρι με τον τρόπο του. Και πέρα απ' όλες τις υποχρεώσεις, αν μη τι άλλο, είναι το αμέσως επόμενο τιμώμενο πρόσωπο της βραδιάς. Αξίζει την προσοχή μας και τις ευχαριστίες μας για τη συμμετοχή και το ρόλο του.\nΚαι το σημαντικότερο: είναι η βραδιά σας. Η βραδιά που οι φίλοι σας επέλεξαν να σταθείτε δίπλα τους και να την κάνετε κι εσείς δική σας. Απολαύστε την. Και μην ξεχάσετε τις βέρες. Καήκατε.\nΕίστε ο κουμπάρος και αναλάβατε τον ανθοστολισμό και τα στέφανα; Κάντε κλικ επάνω στις λέξεις.\nΣτην ίδια κατηγορία: « Όταν ο γάμος «εγκυμονεί»... Κάνε τον γάμο σου, δική σου υπόθεση »


«Οι πύλες του Τίποτα» | Εκδόσεις Καστανιώτη\nΗ Σάμαρ Γιάζμπεκ, από τον Αύγουστο του 2012 ως τον Αύγουστο του 2013, πέρασε λαθραία τρεις φορές τα σύνορα της πατρίδας της. Με πλαστή ταυτότητα, αποτόλμησε μια άκρως επικίνδυνη περιπλάνηση στον Βορρά της φλεγόμενης Συρίας. Ήταν όμως αποφασισμένη να δει με τα ίδια της τα μάτια την πραγματικότητα μιας επίγειας κόλασης. Έζησε ανάμεσα στους αμάχους, τους ακτιβιστές και τους μαχητές και κατέγραψε τη ματιά όλων, όχι μόνο των απλών ανθρώπων και των επαναστατών, αλλά και των ηγετών των τζιχαντιστικών οργανώσεων. Αυτούσιες μαρτυρίες που φωτίζουν, μέσα από ένα πλήθος συνταρακτικών λεπτομερειών, κάθε πτυχή ενός εξαιρετικά σύνθετου πολέμου, από το ειρηνικό ξεκίνημα της επανάστασης ως τη διάβρωση της πορείας της και τη σκοτεινή έλευση του Ισλαμικού Κράτους. Η συγγραφέας αποχωρίζεται και πάλι τον τόπο της, επιστρέφει στην εξορία και ύστερα από ένα χρόνο απόλυτης σιγής καταφέρνει να αποτυπώσει, απροκάλυπτα και τολμηρά, τις συγκλονιστικές της εμπειρίες. Ιστορίες αβάσταχτα σκληρές εναλλάσσονται με εικόνες που λάμπουν από ανθρωπιά μέσα στις στάχτες. Οι πύλες του Τίποτα είναι ένα ιστορικό ντοκουμέντο και ένα αφήγημα υψηλής έντασης, μια σπαρακτική καταβύθιση στα συντρίμμια των προδομένων ονείρων ενός λαού που δοκιμάζεται.\nΟι πύλες του Τίποτα δεν είναι απλώς ένα ρεπορτάζ ή μια πολιτική ανάλυση. Αξίζει να συγκριθεί ως λογοτεχνικό έργο με το βιβλίο του Τζορτζ Όργουελ Φόρος τιμής στην Καταλονία. Η Σάμαρ Γιάζμπεκ είναι εξαιρετική συγγραφέας και υφαίνει με δεξιοτεχνία τον ιστό της αφήγησής της, περνώντας από τη δημοσιογραφία και φτάνοντας ως την υψηλή λογοτεχνία.\nΚαμιά πένα δεν βουτήχτηκε ποτέ μέσα σε τόσα δάκρυα για να αφηγηθεί την παραφροσύνη και τη βιαιότητα μιας χώρας που βρίσκεται συγχρόνως υπό τον ζυγό ενός απολυταρχικού τυραννικού καθεστώτος και της κτηνωδίας των φανατικών ισλαμιστών. Κλείνοντας τις Πύλες του Τίποτα της Συρίας, δεν μένουν παρά στάχτες και αποκαΐδια.\nΟ μόνος νικητής σήμερα στη Συρία είναι ο θάνατος. Αυτό δηλώνει εν κατακλείδι το βιβλίο της Σάμαρ Γιάζμπεκ, κάνοντας κάθε αναγνώστη να ανατριχιάσει σύγκορμος.\nΗ Σάμαρ Γιάζμπεκ γεννήθηκε το 1970 στην Τζάμπλα της Συρίας. Σπούδασε αραβική φιλολογία και εργάστηκε ως δημοσιογράφος και σεναριογράφος για την τηλεόραση. Παρόλο που ανήκει στη μειονότητα των αλαουιτών, πήρε θέση εναντίον του καθεστώτος Άσαντ και συμμετείχε στις διαδηλώσεις της Αραβικής Άνοιξης το 2011. Την ίδια χρονιά, μετά από αλλεπάλληλες συλλήψεις, διώξεις και απειλές, εγκατέλειψε τη Συρία μαζί με την κόρη της και βρήκε καταφύγιο στο Παρίσι, όπου ζει μέχρι σήμερα. Το 2010 επιλέχθηκε στη συγγραφική ομάδα του Beirut39 ως μία από τις σημαντικότερες νέες λογοτεχνικές φωνές στον αραβικό κόσμο. Τα τελευταία χρόνια έχει λάβει αρκετά διεθνή βραβεία για το έργο της. Έχει ιδρύσει τη μη κυβερνητική οργάνωση Women Now, για την υποστήριξη των δικαιωμάτων των γυναικών της Συρίας. Τα βιβλία της Άρωμα κανέλας και Διασταυρούμενα πυρά, καθώς και το τελευταίο Οι πύλες του Τίποτα, το οποίο συμπεριλήφθηκε στη βραχεία λίστα του βραβείου Médicis étranger 2016, έχουν μεταφραστεί σε πολλές γλώσσες.


Implant Clinic | Εμφυτεύματα\nΤο οδοντικό εμφύτευμα είναι τεχνητό υποκατάστατο δοντιού (μια μικρή βίδα τιτανίου, υψηλής ποιότητας και καθαρότητας, που αντικαθιστά τη ρίζα του δοντιού που λείπει). Το εμφύτευμα ενσωματώνεται με το σαγόνι και γίνεται η υποστήριξη για το δόντι αντικατάστασης. Με τα εμφυτεύματα μπορούμε να αντικαταστήσουμε ένα, περισσότερα ή όλα τα δόντια στο στόμα. Xρησιμοποιείται για υποστήριξη για ένα δόντι, για τις σταθερές γέφυρες, για την μερική ή ολική οδοντοστοιχία. Βοηθάει έτσι το τεχνητό δόντι, το οποίο επιτρέπει κανονική ομιλία και μάσηση. Τα εμφυτεύματα με τεχνητά δόντια φαίνονται ολόιδια με τα φυσικά δόντια. Τα οδοντικά εμφυτεύματα είναι πολύ επιτυχής τρόπος για την αντικατάσταση των δοντιών, λόγω της ενσωμάτωσής τους στα οστά. Έτσι αποκτούμε μια πολύ σταθερή βάση για το τεχνητό δόντι, το οποίο επιτρέπει κανονική ομιλία και μάσηση. Τα εμφυτεύματα με τεχνητά δόντια, τις περισσότερες φορές φαίνονται καλύτερα και από τα πρωτότυπα φυσικά δόντια.\n- Η κατασκευή ολικών οδοντοστοιχιών είναι προβληματική. - Μερικές ή ολικές οδοντοστοιχίες δεν μπορούν να γίνουν αποδεκτές από τον ασθενή. - Λείπουν δόντια που δεν μπορούν να αποκατασταθούν με ακίνητες γέφυρες. - Τα γειτονικά δόντια κάποιου ελλείμματος (ακόμα και ενός μόνο δοντιού) είναι υγιή (αποφεύγεται ο τροχισμός υγιών δοντιών για την κατασκευή γεφυρών). - Απαιτείται βελτίωση της αισθητικής και της μασητικής ικανότητας με την επαναφορά της "αίσθησης των φυσικών δοντιών".\nΟι προϋποθέσεις για να τοποθετηθούν ένα ή περισσότερα εμφυτεύματα είναι: - Να έχει γίνει έλεγχος και εάν χρειάζεται θεραπεία κάθε νόσου στα δόντια που παραμένουν στο στόμα. - Η γενική κατάσταση της υγείας να το επιτρέπει. - Να γίνεται σχολαστική φροντίδα της υγιεινής του στόματος. - Να ακολουθείται σχολαστικά το πρόγραμμα επανεξετάσεων και υποστήριξης των εμφυτευμάτων. - Τα εμφυτεύματα είναι κατάλληλα για όλους. - Τα εμφυτεύματα είναι μια καλή επιλογή για αντικατάσταση των χαμένων δοντιών σε όλους τους ενήλικες ασθενείς, των οποίων η υγεία βρίσκεται σε καλή κατάσταση. Η γνάθος θα πρέπει να έχει αρκετή πυκνότητα για την αποδοχή του εμφυτεύματος. Είναι σημαντικό να μην υπάρχουν ασθένειες (όπως ανεξέλεγκτος διαβήτης), που θα εμποδίσουν την ανάρρωση μετά την επέμβαση και δεν θα υπάρξουν τυχόν επιπλοκές για τον ασθενή.\nΠρόκειται για μια απλή και ανώδυνη διαδικασία, η οποία πραγματοποιείται με τοπική οδοντιατρική αναισθησία και νευροληπτοαναλγησία (μέθη), κατόπιν επιλογής του ασθενή. Οι απαιτούμενες εργασίες του χειρουργικού σταδίου πραγματοποιούνται στην ίδια συνεδρία. Οι προσθετικές αποκατάστασης ολοκληρώνονται σε 3 με 5 μήνες. Πριν τοποθετηθούν τα εμφυτεύματα ο οδοντίατρος και ο γναθοχειρουργός προβαίνουν σε ενδελεχή εξέταση του στόματος με x-ray εικόνες της γνάθου και ιατρικές επισκέψεις, διαγνωστικές εξετάσεις, μοντέλα. Πρώτα, ακτινολογικά διαπιστώνεται εάν υπάρχει αρκετός χώρος για τα εμφυτεύματα, αν το οστό είναι αρκετά ισχυρό, και αν χρειάζεται να συμπληρωθεί νέο οστό στο σημείο που σχεδιάζεται να τοποθετηθούν τα εμφυτεύματα. Είναι απαραίτητη η ακτινολογική εξέταση για να αποφασιστεί το ακριβές σημείο τοποθέτησης της σφήνας τιτανίου. Η χειρουργική διαδικασία για την τοποθέτηση των εμφυτευμάτων γίνεται με τοπική αναισθησία. Τις πρώτες ημέρες μπορεί να υπάρχει οίδημα και μώλωπες στα ούλα. Την ημέρα της επέμβασης οι ασθενείς λαμβάνουν αναλγητικά και αντιφλεγμονώδη φάρμακα. Για τη μείωση του πρηξίματος χρησιμοποιούνται επιθέματα πάγου τις πρώτες 24 ώρες. Συνήθως δίνονται αντιβιοτικά για να αποτραπεί πιθανή μόλυνση μετεγχειρητικά. Η βελτίωση είναι γρήγορη. Αν υπάρχει πόνος συνήθως συνδέεται με τη μόλυνση ή αποτυχία του εμφυτεύματος. Πριν τοποθετηθούν οι τελικές κορώνες, κατασκευάζονται προσωρινές κορώνες.\n- Ένα από τα πιο σημαντικά πλεονεκτήματα των οδοντικών εμφυτευμάτων είναι ότι συνιστούν σταθερή βάση για τεχνητά δόντια και ότι διαφυλάττουν την ακεραιότητα των παρακείμενων δοντιών και της οστικής δομής. Με τις παραδοσιακές μεθόδους, τα υγιή παρακείμενα δόντια πρέπει να τροχιστούν προκειμένου να στηριχτεί πάνω τους μια στεφάνη ή μια γέφυρα. Επιπροσθέτως, επειδή η ρίζα του δοντιού δεν αντικαθίσταται, το οστό μπορεί στην πορεία να ατροφήσει και να υποχωρήσει περαιτέρω. Εάν επιλεγεί η χρήση εμφυτεύματος, το οδοντικό εμφύτευμα αντικαθιστά τη χαμένη ρίζα του δοντιού και αποτελεί σταθερή βάση για το τεχνητό δόντι, χωρίς να χρειάζεται με τον τρόπο αυτό να τροχιστούν τα υγιή παρακείμενα δόντια. - Τα οδοντικά εμφυτεύματα βελτιώνουν την εμφάνιση γιατί μοιάζουν και δίνουν την αίσθηση των δικών μας δοντιών. - Βελτιώνουν την ομιλία και την άνεση. - Κάνουν ευκολότερη τη μάσηση και δίνουν πίσω το χαμόγελο επαναφέροντας την αυτοεκτίμηση που χάθηκε με την απώλεια των δοντιών. - Καλυτερεύουν την στοματική υγεία αφού δεν χρησιμοποιούν τα δίπλα δόντια και διαρκούν για πάρα πολλά χρόνια. - Με τη σωστή φροντίδα η διάρκειά τους είναι για ολόκληρη τη ζωή. - Είναι πιο επιθυμητά και εύχρηστα αφού δεν κουνιούνται μέσα στο στόμα και δεν χρειάζονται κόλλες για να μείνουν στη θέση τους. - Τα οδοντικά εμφυτεύματα τοποθετούνται σε αρκετές δύσκολες περιπτώσεις και δίνουν μακροχρόνιες λύσεις, απαλλάσουν τους ασθενείς από το άγχος των τεχνητών οδοντοστοιχιών, δίνοντας τη δυνατότητα να μπορεί ο ασθενής να φέι οποιαδήποτε τροφή, καθαρή ομιλία αλλά και όμορφο χαμόγελο χωρίς καμμία αλλοίωση των χαρακτηριστικών του προσώπου του ασθενούς.


ΕΛΕΥΣΙΣ ΔΙΑΓΟΡΙΔΩΝ: Προς Ομογενείς ΗΠΑ: ΜΗΝ στέλνετε επιστολή σε βουλευτή όπως σας καλεί η ανεύθυνη-ασοβάρευτη εφημερίδα, με το όνομα ''Εθνικός Κήρυκας''\nΑν στείλετε το κείμενο που σας προτείνει η ημερήσια εφημερίδα μέσω του εκδότη της, στην 2η σελίδα της (φύλλο 18-19 Μαρτίου '17), ειδικά με αυτό το HOROBALE (ναι, Horobale congressman Bill Huizenga), θα εξευτελιστούμε ως Ομογένεια. 'Οχι δηλαδή ότι η μικρής κυκλοφορίας\nεφημερίδα έχει ''απήχηση'' ή ''παρέμβαση'', ούτε και μπορεί να ''κινητοποιήσει την Ομογένεια'' σε οτιδήποτε, αλλά τα χαζά της δεν έχουν τελειωμό. Και αμφιβάλουμε αν έχει έστω 10 αναγνώστες στο Michigan.\nΣτα εθνικά θέματα ειδικά, η εφημερίδα, τις ολίγες φορές που ασχολήθηκε τα τελευταία 40 χρόνια, έχει αποδείξει ότι τα κάνει ''σαν τα μούτρα της''. Δηλαδή, χάλια. Και το μόνο που έμαθε καλά είναι να ''αρμέγει'' την Ομογένεια (και την Ελλάδα, μέσω της οικογένειας Μητσοτάκη). Καλά θα κάνει ο... ''horobale'' εκδότης της, να μην ασχολείται με εθνικά θέματα, επειδή μας έχει πείσει ότι είναι ''ημιμαθής-γραφικός'' και η Ομογένεια δεν τρώει ''κουτόχορτο'', όπως εσφαλμένα νομίζει.\nΓιά την ιστορία: Η κυβέρνηση, τα περισσότερα κόμματα και ο λαός Ελλάδας, δεν θέλουν το ''Διεθνές Νομισματικό Ταμείο'' (ΔΝΤ). Η εφημερίδα, που εκφράζει πάντα τις πολιτικές ''Νέας Δημοκρατίας'' και ειδικά του Κούλη Μητσοτάκη, τι θέλει να μας πει; 'Οτι πρέπει να μείνει το ΔΝΤ;\nστις 3/20/2017 08:00:00 π.μ.


Τάσος Χατζηβασιλείου στο tomanifestogr: Κανένας πολίτης δεν θα μείνει πίσω - Tasos Chatzivasileiou\nΤάσος Χατζηβασιλείου στο tomanifestogr: Κανένας πολίτης δεν θα μείνει πίσω\n«Η φωνή της χώρας μας ακούγεται πλέον στα διεθνή fora και λαμβάνεται σοβαρά υπόψη. Το διεθνές brand name της Ελλάδας έχει αναβαθμιστεί σημαντικά» τονίζει μιλώντας στο tomanifesto.gr o γραμματέας Διεθνών Σχέσεων και Ε.Ε. της Νέας Δημοκρατίας, Τάσος Χατζηβασιλείου.\nΣε μια συνέντευξη που είχε προγραμματιστεί αρχικά με αφορμή το αναβληθέν συνέδριο του ΕΛΚ, εξηγεί πως «η ευρωπαϊκή κεντροδεξιά διακρίνεται από πραγματισμό και προσαρμοστικότητα. Αυτό δίνει μια πραγματική προοπτική για το μέλλον. Χαράσσουμε έναν κοινό δρόμο μέσα από τον διάλογο και την καλή συνεργασία. Οι αρχές μας για μια σύγχρονη, συμμετοχική, δημοκρατική Ευρώπη παραμένουν αδιαπραγμάτευτες».\nH ευρωπαϊκή κεντροδεξιά αποτελεί αναμφισβήτητα κυρίαρχη πολιτική δύναμη. Ωστόσο το ενδεχόμενο ενός νέου λαϊκιστικού κύματος το οποίο λειτουργεί ως συγκοινωνούν δοχείο με το κίνημα των αρνητών του εμβολίου θα επηρεάσει το ΕΛΚ;\nΤο ΕΛΚ ήταν και παραμένει η πιο αξιόπιστη και δυναμική πολιτική πρόταση για την Ευρώπη του αύριο. Αυτό το έχουμε αποδείξει. Έχουμε αντιμετωπίσει με επιτυχία δύσκολες καταστάσεις και πρωτοφανείς κρίσεις, βασιζόμενοι στις αξίες μας που έχουν κέντρο τον άνθρωπο. Πάνω απ’ όλα δίνουμε καθημερινά την μάχη κατά του λαϊκισμού, ο οποίος ήταν σε έξαρση μετά την οικονομική κρίση. Οι νέες φωνές διχασμού πρέπει να αντιμετωπισθούν τάχιστα, με ρεαλισμό και με λύσεις που βασίζονται στην αλληλεγγύη και την κοινωνική προστασία. Αυτήν την προσέγγιση έχουμε και στο θέμα των αρνητών. Κατανοούμε το φόβο των πιο δύσπιστων και λέγοντας την αλήθεια προσπαθούμε να τους πείσουμε για το καλό των ίδιων και του κοινωνικού συνόλου.\nΗ Νέα Δημοκρατία υπό την ηγεσία του Κυριάκου Μητσοτάκη έχει επανακάμψει στα τεκταινόμενα της ευρωπαϊκής κεντροδεξιάς. Σε ποιο βαθμό η παρουσία του επηρεάζει τις διεργασίες στους κόλπους του ΕΛΚ και προς ποια κατεύθυνση;\nΟ Κυριάκος Μητσοτάκης είναι ο ηγέτης που είχε ανάγκη η χώρα. Είναι πολιτικός με γνώση, εμπειρία και εξαιρετική αντίληψη της διεθνούς πραγματικότητας. Με την σοβαρότητα και τον δυναμισμό που τον διακρίνει αναλαμβάνει πρωτοβουλίες και αυτό αναγνωρίζεται από όλους εντός και εκτός Ευρώπης. Η φωνή της χώρας μας ακούγεται πλέον στα διεθνή fora και λαμβάνεται σοβαρά υπόψη. Το διεθνές brand name της Ελλάδας έχει αναβαθμιστεί σημαντικά. Ως Γραμματέας Διεθνών Σχέσεων της ΝΔ παρακολουθώ στενά τις διεργασίες στο ΕΛΚ και μπορώ να πω ότι ο Κυριάκος Μητσοτάκης τυγχάνει γενικής αποδοχής και υψηλής εκτίμησης στην ευρωπαϊκή οικογένειά μας, τόσο για τις θέσεις του όσο και για τις προτάσεις που καταθέτει. Ο Πρωθυπουργός είναι ένας ηγέτης που στοχεύει στην σύνθεση και βλέπει μπροστά. Για παράδειγμα, η θέσπιση ευρωπαϊκού πιστοποιητικού εμβολιασμού, η δημιουργία του Ταμείου Ανάκαμψης και η πρόσκληση για κοινή δράση στην αντιμετώπιση της ενεργειακής κρίσης το επιβεβαιώνουν. Του αναγνωρίζεται, άλλωστε, εντός του ΕΛΚ η ισχυρή πλειοψηφία, με την οποία κέρδισε στις εκλογές, αφήνοντας ταυτόχρονα εκτός κοινοβουλίου την Χρυσή Αυγή. Το επόμενο διάστημα, προτεραιότητά μας είναι να διεξαχθεί το αναβληθέν συνέδριο του ΕΛΚ, το οποίο προγραμματίστηκε για το Μάιο του 2022, και να ολοκληρωθούν οι διαδικασίες για την ανάδειξη νέας ηγεσίας.\nΚύριε Χατζηβασιλείου σε ότι αφορά την κυριαρχία της κεντροδεξιάς στην Ελλάδα και στην Ευρώπη τα παραδείγματα είναι απτά. Παρ’όλα αυτά ιδεολογικά αμφισβητείται γεγονός που σε πολλές περιπτώσεις την οδηγεί σε έκπτωση των αρχών της.\nΣτην εποχή μας, τα προβλήματα είναι σύνθετα και οι λύσεις απαιτούν βαθιά γνώση, ρεαλισμό και αποφασιστικότητα. Σε κάθε περίπτωση οι αρχές τις κεντροδεξιάς που έχουν στο κέντρο τους τον άνθρωπο δεν αμφισβητούνται. Κι αυτό ισχύει και στην Ελλάδα, όπου είδαμε τις δυνάμεις της σύγχρονης αριστεράς να ηττώνται στο πεδίο. Όταν οι εκπρόσωποι της “πρώτης φοράς αριστερά” κλήθηκαν να εφαρμόσουν το υποτιθέμενο πρόγραμμά τους, προκάλεσαν χάος με την προχειρότητα και την άγνοιά τους, ενώ τελικά ομολόγησαν ότι πριν την ανάληψη της διακυβέρνησης είχαν αυταπάτες. Το αποτέλεσμα ήταν οι Έλληνες πολίτες, και κυρίως η μεσαία τάξη, να πληρώσουν ακριβά τα χρόνια της ανευθυνότητας. Όλα αυτά απογοήτευσαν βαθύτατα τους πολίτες. Αντιθέτως, εμείς είπαμε αλήθειες. Προτείναμε πράγματα μετρημένα και συγκροτημένα, δίνοντας προτεραιότητα στους τομείς της ανάπτυξης και της κοινωνικής προστασίας. Οι πολίτες αντιλαμβάνονται και την αλήθεια και την αποτελεσματικότητα της Νέας Δημοκρατίας.\nΗ επικαιροποίηση των φιλελεύθερων ιδεών μέσα σ’ ένα πλαίσιο προοδευτικού πραγματισμού μπορεί να δώσει προοπτική στο μέλλον της κεντροδεξιάς πανευρωπαϊκά;\nΦυσικά είναι απαραίτητο κάτι τέτοιο. Το περιέγραψε πολύ καθαρά ο Κυριάκος Μητσοτάκης στην ομιλία του στην ΚΟ, όταν ανέφερε ότι είναι προοδευτικό να μειώνεις την ανεργία, να μειώνεις τις ανισότητες, να μειώνεις τους φόρους, να προστατεύεις το εισόδημα, να χαράζεις πράσινες πολιτικές. Και όλες αυτές είναι επιλογές της κεντροδεξιάς κυβέρνησης της ΝΔ. Η ευρωπαϊκή κεντροδεξιά διακρίνεται από πραγματισμό και προσαρμοστικότητα. Αυτό δίνει μια πραγματική προοπτική για το μέλλον. Χαράσσουμε έναν κοινό δρόμο μέσα από τον διάλογο και την καλή συνεργασία. Οι αρχές μας για μια σύγχρονη, συμμετοχική, δημοκρατική Ευρώπη παραμένουν αδιαπραγμάτευτες. Το στοίχημα για την επόμενη ημέρα είναι να πετύχουμε μεγαλύτερη σύγκλιση ανάμεσα στα κράτη μέλη και να εξασφαλίσουμε ότι κανένας πολίτης δεν θα μείνει πίσω. Η δέσμευσή μας για κοινωνική συνοχή και αειφόρο ανάπτυξη παραμένει προτεραιότητα. Οι δύσκολοι καιροί δεν μπορούν να μας κάνουν να αμφιβάλουμε για την ταυτότητά μας. Γνωρίζουμε ποιοι είμαστε και γνωρίζουμε πού θέλουμε να φτάσουμε.\nΟ Τάσος Χατζηβασιλείου στο βοηθητικό γήπεδο της Νιγρίτας που επισκεύασε η PREMIA PROPERTIES


Συμμετρίες των νόμων της φυσικής - Υλικό Φυσικής - Χημείας.\nΣυμμετρίες των νόμων της φυσικής\nΔημοσιεύτηκε από τον/την Σαράντος Οικονομίδης στις 25 Σεπτέμβριος 2012 και ώρα 21:00\nΗ εργασία για τις συμμετρίες των νόμων της φυσικής και τις συνέπειές τους. Σ' αυτές οφείλονται όλοι οι νόμοι διατήρησης αλλά και οι αλληλεπιδράσεις.\nΣχόλιο από τον/την Φιορεντίνος Γιάννης στις 26 Σεπτέμβριος 2012 στις 0:22 Σαράντο, Συγχαρητήρια!\nΤο κείμενο σου για τις συμμετρίες των Φυσικών Νόμων, είναι εξαιρετικό!\nΠολύ κατανοητά περιγράφεις την παραβίαση της ομοτιμίας στις ασθενείς αλληλεπιδράσεις . Μου άρεσε ο τρόπος που εισάγεις το βέλος του χρόνου καθώς και η περιγραφή σου για την παραβίαση της CP στις ασθενείς αλληλεπιδράσεις. Εξαιρετική περιγραφή και των θεωριών βαθμίδας και του αυτόματου σπασίματος συμμετρίας.\nΜερικές μικρές απορίες:\nΌταν γράφεις ότι αν ήταν τέλεια συμμετρία η CP δεν θα υπήρχαμε , αναφέρεσαι στην «ασυμμετρία» ύλης – αντιύλης (ή κάπου αλλού;)\nΌταν γράφεις «οι μαύρες τρύπες ΄τρώνε΄ την πληροφορία αναφέρεσαι στη διένεξη Hawking- Susskind (απώλεια της πληροφορίας με την «εξάτμιση» μιας μαύρης τρύπας;)\nΝομίζω ότι μαζί με την αντικατάσταση του διανυσματικού δυναμικού συνήθως αντικαθιστούμε και το βαθμωτό (V->V-θf/θt) (4-δυναμικά για γραφή σε συναλλοίωτη μορφή).\nΣε ευχαριστώ πολύ! Σχόλιο από τον/την Σαράντος Οικονομίδης στις 26 Σεπτέμβριος 2012 στις 10:33 Πράγματι Γιάννη οι περισσότεροι σήμερα συμφωνούν ότι δε χάνεται η πληροφορία. Το κείμενο στο σημείο αυτό είναι παλιό (του 2001). Από το 2004 και μετά ακόμα και ο Hawking δέχθηκε ότι δε χάνεται η πληροφορία. (Ολογραφική αρχή κλπ). Ευχαριστώ για την παρατήρηση.\nΌσον αφορά την CP ναι αναφέρομαι στην «ασυμμετρία» ύλης – αντιύλης.\nΣχόλιο από τον/την Σαράντος Οικονομίδης στις 20 Μάιος 2013 στις 23:21 Καλησπέρα Άρη. Μια γρήγορη πρόχειρη απάντηση. Δύο σωμάτια σε κενό (για ευκολία) χώρο (ο οποίος είναι ομοιογενείς δηλαδή το κάθε σημείο του είναι ισοδύναμο με όλα τα άλλα) Αν δεν ήταν κενός θα έπρεπε να μετακινήσω τα πάντα όσα επηρεάζουν το σύστημα. Αν τα πάω κάπου αλλού στον κενό χώρο διατηρώντας τη σχετική τους θέση αυτό δε θα έχει καμία συνέπεια στη δυναμική ενέργεια του συστήματος αφού αυτή εξαρτάται από τη σχετική θέση τους. Η συνέπεια είναι ο τρίτος νόμος του Νεύτωνα και η αρχή διατήρησης της ορμής. Διότι η σχετική θέση μπορεί να αλλάξει είτε μετακινώντας το ένα κατά dr ή το άλλο κατά -dr οπότε στην πρώτη περίπτωση η μεταβολή στη δυναμική ενέργεια θα είναι -F1dr και στη δεύτερη F2dr και επειδή όπως είπαμε οι μεταβολές λόγω της ομογένειας είναι ίσες F1=-F2 και από εκεί ΑΔΟ.\nΣχόλιο από τον/την Σαράντος Οικονομίδης στις 20 Μάιος 2013 στις 23:52 Ναι Άρη. Συμμετρία των νόμων της φυσικής σε μεταφορά.\nΝα είσαι καλά Σχόλιο από τον/την Φιορεντίνος Γιάννης στις 21 Μάιος 2013 στις 13:30 Καλημέρα σε όλους. Άρη, ας μου επιτραπεί να γράψω κάτι που ίσως φανεί χρήσιμο στα ερωτήματά σου(το οποίο άλλωστε περιγράφει πολύ όμορφα στην εργασία του ο Σαράντος, αλλά ας μου επιτραπεί να συνοψίσω εδώ): Υπάρχει ένα πολύ σπουδαίο (μαθηματικό) θεώρημα, που ονομάζεται θεώρημα της Noether (1919) και το οποίο (διατυπωμένο κάπως απλά) μας λέει ότι κάθε συνεχής συμμετρία (συνεχής μετασχηματισμός των συντεταγμένων) ενός συστήματος που αφήνει "αναλλοίωτη" τη Λαγκραντζιανή, οδηγεί σε κάποιο (αντίστοιχο) νόμο διατήρησης.Το θεώρημα αναφέρεται σε "συνεχείς" συμμετρίες. Έτσι η ομογένεια πχ του χώρου, (αποδεικνύεται ότι) συνεπάγεται τη διατήρηση της ορμής του κέντρου μάζας ενός συστήματος σωματιδίων. Η ισοτροπία του χώρου (αποδεικνύεται ότι) συνεπάγεται τη διατήρηση της συνολικής στροφορμής. Αν η Λαγκραντζιανή παραμένει αναλλοίωτη σε (συνεχείς) στροφές γύρω από κάποιο άξονα, τότε διατηρείται η στροφορμή του συστήματος ως προς αυτόν τον άξονα.Η "ομογένεια" του χρόνου, οδηγεί (μέσω του γενικευμένου θεωρήματος της Noether) στη διατήρηση της ενέργειας κλπ.\nΣχόλιο από τον/την Σαράντος Οικονομίδης στις 21 Μάιος 2013 στις 13:43 Καλησπέρα και από εμένα. Ναι Γιάννη.\nΆρη μπορώ να πω ότι όπως τα αντιλαμβάνομαι εγώ:\nH προσέγγιση μέσω των συμμετριών των νόμων της φυσικής είναι μια εκ των υστέρων προσέγγιση θα τη χαρακτήριζα παραγωγική.\nΕίναι συμμετρίες των νόμων (μαθηματικών εκφράσεων) της φυσικής ως προς ορισμένους μετασχηματισμούς, οι οποίες έχουν ως συνέπεια τις αρχές διατήρησης. (Βλέπε και θεώρημα της Noether). H κλασική μηχανική και οι δύο πρώτοι νόμοι του Νεύτωνα προκύπτουν από τη θεμελιώδη αρχή της ελάχιστης δράσης η οποία μπορούμε να πούμε ότι είναι η ιδρυτική αρχή της κλασικής φυσικής.\nΣε αυτή την παλιά ανάρτηση "τι πρέπει να γνωρίζουν" φαίνονται οι θεμελιώδεις αρχές της φυσικής και ότι εκτός από τις αρχές διατήρησης και οι αλληλεπιδράσεις προκύπτουν από συμμετρίες.\nΣχόλιο από τον/την Θρασύβουλος Μαχαίρας στις 21 Μάιος 2013 στις 14:19 Πολύ ωραία δουλειά Σαράντο. Συγχαρητήρια!\nΟι συμμετρίες δε θα μπορούσαν να μας δώσουν και ένα δείγμα της ομορφιάς της Φύσης; Δηλαδή κάτι ως ορισμό του "φυσικά" όμορφου.\nΛέω μια σκέψη που μου ήρθε.\nΝα είσαι καλά Σαράντο Σχόλιο από τον/την Σαράντος Οικονομίδης στις 21 Μάιος 2013 στις 16:28 Άρη καλησπέρα. Αυτό που έγραψα για την αρχή της ελάχιστης δράσης δε νομίζω ότι σχετίζεται με την ΑΔΟ το έγραψα συμπληρωματικά ως προσπάθεια μιας απάντησης στο ερώτημα Ποιές οι θεμελιώδεις αρχές της φυσικής και αν ο πρώτος και ο δεύτερος νόμος του Νεύτωνα είναι τέτοιες αρχές. Επίσης όταν λέω νόμος εννοώ κάθε μαθηματική έκφραση που μας δίνει ένα μετρήσιμο αποτέλεσμα. Όπως αναφέρεται και στο κείμενο:\nΚατά τον Γερμανό μαθηματικό Hermann Weyl, ένα αντικείμενο είναι συμμετρικό όταν υπάρχει μια πράξη που μπορεί κανείς να εκτελέσει πάνω του, και αυτό να παραμένει το ίδιο όπως ήταν και πριν την εκτέλεση της πράξης αυτής.\nΑυτό που μας ενδιαφέρει περισσότερο είναι αυτή η πράξη την οποία θα καλούμε πράξη συμμετρίας ή συμμετρικό μετασχηματισμό (Symmetry operation-Symmetry transformation). Το γεγονός ότι το αντικείμενο φαίνεται το ίδιο μετά την πράξη αυτή, δηλώνεται με την έκφραση «αναλλοίωτο» (invariance).\nΌμως, τι εννοούμε λέγοντας συμμετρία σε ένα νόμο της Φυσικής; Εννοούμε ότι όταν εκτελείται μια πράξη σε μια πειραματική διάταξη, τα πειραματικά αποτελέσματα που παίρνουμε παραμένουν αμετάβλητα για κάθε επινοήσιμο πείραμα που μπορεί να εκτελεσθεί από τη διάταξη αυτή. Δηλαδή οι φυσικές ποσότητες που μετρώνται στο εργαστήριο είναι ανεξάρτητες από ορισμένα χαρακτηριστικά του εργαστηρίου. Τέτοια χαρακτηριστικά είναι η θέση, ο προσανατολισμός, ο χρόνος που εκτελέστηκε το πείραμα, και η ταχύτητα του εργαστηρίου. Οι αντίστοιχες πράξεις συμμετρίας είναι η μεταφορά στο χώρo, η στροφή κατά ορισμένη γωνία και η μεταφορά στο χρόνο. Οι συμμετρίες αυτές σχηματίζουν την ομάδα Poincare των συμμετριών χώρου-χρόνου των νόμων της Φυσικής και ισχύουν τόσο στην κοσμολογική όσο και στη μικροσκοπική και υποπυρηνική κλίμακα.\nΕλπίζω να μην προκάλεσα μπέρδεμα...\nΘρασύβουλε σε ευχαριστώ πολύ, είναι ωραία η συμμετρία αλλά ξέρεις ότι είμαστε εδώ λόγω σπασιμάτων της συμμετρίας. Και η ασυμμετρία είναι πολλές φορές ακόμα ομορφότερη. Πολλές φυσικές μορφές, φυσικά fractals δεν είναι συμμετρικά είναι όμως πανέμορφα νομίζω. Σχόλιο από τον/την Σαράντος Οικονομίδης στις 22 Μάιος 2013 στις 23:21 Καλησπέρα Άρη. Ενδιαφέρον υλικό. Σε ευχαριστώ!! Νομίζω ότι καταλήγει στον Α νόμο της κίνησης ως αποτέλεσμα της ομογένειας του χώρου. Προσωπικά πάντως με καλύπτει περισσότερο η "εξήγηση" που σου έδωσα αρχικά της αρχής δράσης αντίδρασης. Περίπου το ίδιο κάνει και ο Λευτέρης Οικονόμου στο βιβλίο του.\nΝα είσαι καλά Σχόλιο από τον/την Σαράντος Οικονομίδης στις 23 Μάιος 2013 στις 0:11 Άρη ο Αστέριος Γιαννούσης ήταν καθηγητής μου και σε αυτόν μάλιστα έκανα τη διπλωματική μου. Λες να ήμασταν και συμφοιτητές; (1978-1982) Σχόλιο


Διαγνωστική ζυγαριά Beurer BF 105 BT για σωματική ανάλυση. Τιμή 222 €\nΔιαγνωστική ζυγαριά μπάνιου Beurer BF 105 BT ολοκληρωμένης σωματικής ανάλυσης με Bluetooth®\nΔιαγνωστική ζυγαριά επαγγελματικών προδιαγραφών Γερμανικής τεχνολογίας για ολοκληρωμένη σωματική ανάλυση για το άνω και κάτω τμήμα του σώματος. Με τεχνολογία Bluetooth®, και δωρεάν ειδκή εφαρμογή "Beurer HealthManager" για σύνδεση με smartphone. Η μεταφορά δεδομένων μπορεί να γίνει και με USB.\nΑναφορά: BF 105 BT\nΠλήρης ανάλυση σώματος: Ακριβής μέτρηση του άνω και κάτω μέρους του σώματος με 8 ηλεκτρόδια.\nΠρωτοποριακή δικτύωση μεταξύ υπολογιστή, smartphone και ζυγαριάς με τη δωρεάν εφαρμογή "Beurer HealthManager" + λογισμικό για τη μεταφορά μέσω της τεχνολογίας χαμηλής κατανάλωσης ενέργειας Bluetooth® ή USB.\nΛεπτομερής ανάλυση σώματος με αξιολόγηση γραφήματος.\nΠροσδιορισμός σωματικού βάρους, σωματικού λίπους, νερού του σώματος, ποσοστού μυών και οστικής μάζας.\nΞεχωριστή ένδειξη της μέτρησης του άνω και κάτω μέρους του σώματος για το σωματικό λίπος και το ποσοστό των μυών.\nΚαταμέτρηση βασικής και ενεργής δραστηριότητας σε θερμίδες.\nΑφαιρούμενη οθόνη XXL (κατάλληλη για τοποθέτηση σε τοίχο) με μπλε φωτισμό LCD.\nΈξυπνος οδηγός χρήσης σε 5 γλώσσες (Γερμανικά/ Αγγλικά/Γαλλικά/ Ισπανικά/ Ιταλικά).\nΕπιπλέον, με το καλώδιο USB και το λογισμικό "Beurer HealthManager", μπορείτε να κάνετε δωρεάν λήψη της εφαρμογής\nΗλεκτρόδια κατασκευασμένα από ανοξείδωτο ατσάλι.\nΕναλλαγή σε κιλά/λίβρες.\nΑνώτατο όριο ζύγισης: 180 κιλά.\nΜε διαβάθμιση: A) 0,1% για το σωματικό λίπος, το νερό του σώματος και την πυκνότητα των μυών, B) 100 g για το σωματικό βάρος και την οστική μάζα.\n10 μνήμες ανά χρήστη με 30 θέσεις μέτρησης για τον καθένα + λειτουργία επισκέπτη.\nΤεχνολογία άμεσης ενεργοποίησης.\nΣυμπεριλαμβάνονται μπαταρίες AA (6 x 1.5V).\nΔιαστάσεις ζυγαριάς (ΠxΜxΥ): 33 x 33 x 4 εκ.\nΔιαστάσεις οθόνης: 21.2 x 7.7 x 3.8 εκ.\nΒάρος ζυγαριάς: 1.73 κιλά.\nΒάθος οθόνης: 260 γραμ.\nΑναφορά BF 105 BT


ΥΠΕΝ: Ανοίγει ο δρόμος από το ΚΕΣΠΑ για 22 έργα Προτεινόμενο\nΠρώτη Δημοσίευση:\tΤετάρτη, 23. 10. 2019 - 15:25\nΜετά την γνωμοδότηση του ΚΕΣΠΑ ανοίγει ο δρόμος για την έκδοση των Αποφάσεων Έγκρισης Περιβαλλοντικών Όρων των εν λόγω έργων.\n19. Ανανέωση της υπ΄ αριθμ. 121502/13.03.07 Απόφασης Έγκρισης Περιβαλλοντικών Όρων, όπως τροποποιήθηκε με την υπ' αρ. 213507/15.11.12 Απόφαση, για τη λειτουργία της βιομηχανίας παραγωγής οπτόπλινθων της εταιρείας "Β. ΜΑΛΙΟΥΡΗΣ Α.Β.Ε.", η οποία βρίσκεται στο 4ο χλμ. της Επαρχιακής Οδού Χαλάστρας – Σίνδου στο Ν. Θεσσαλονίκης.\n21. Τροποποίησης (ΦΤ) της υπ' αριθ. 100838/16.10.2006 Κ.Υ.Α. Έγκρισης Περιβαλλοντικών Όρων του έργου: "ΕΓΝΑΤΙΑ ΟΔΟΣ: Τμήμα Α/Κ Νέων Μουδανιών – γέφυρα Ποτίδαιας (58.4.1)" (όπως ισχύει), ως προς τον οριστικό σχεδιασμό και την ενσωμάτωση του Α/Κ Μουδανιών στην προαναφερόμενη Κ.Υ.Α.\nΠερισσότερα σε αυτή την κατηγορία: « Μηταράκης: Τι αναμένεται να φέρει το νέο ασφαλιστικό πλαίσιο Κτηματολόγιο: Συνεχίζεται η διαδικασία υποβολής δηλώσεων »


Just for you, Αντιγήρανση | Βάλε στο πρόσωπό σου Βιταμίνη C κι έλαμψες!!! | Όμορφα Μυστικά της Βίκυς Χατζηβασιλείου\nΤο πιο οικονομικό, καλοκαιρινό κουτί ομορφιάς!\nΒάλε στο πρόσωπό σου Βιταμίνη C κι έλαμψες!!!\nΕάν η επιδερμίδα σου έχει χάσει τη λάμψη της μετά απο την καλοκαιρινή έκθεση στον ήλιο, τότε η φόρμουλα ολικής επαναφοράς δεν είναι άλλη απο την τόσο γνωστή σε όλους μας Βιταμίνη C!\nΗ Βιταμίνη C βρίσκεται ανάμεσα στα πιο αγαπημένα συστατικά της κοσμητολογίας κι αυτό γιατι έχει εντυπωσιακά αποτελέσματα, μεταξύ των οποίων η λάμψη του προσώπου αλλά και η σφριγηλότητά του αφού η Βιταμίνη C βοηθά στην παραγωγή κολλαγόνου.\nΕιναι αξιοσημείωτο επίσης ότι η Βιταμίνη C έχει έντονη αντιοξειδωτική δράση και συνεπώς δρά αντιγηραντικά αλλά βοηθά τόσο στην αποτροπή των πανάδων όσο και ήπια λεύκανση κηλίδων του δέρματος.\nΗ εξαιρετική 24ωρη κρέμα Extreme Vitality Cream της Langé Paris (www.langegreece.com) καθώς και τα υπόλοιπα προϊόντα της σειράς Vitality θα σας ενθουσιάσουν όσο κι εμάς, τόσο για την περιοεκτικότητά τους σε Βιταμίνη C όσο και στη συνέργεια της με άλλα ευεργετικά συστατικά όπως το γιασεμί και η ορχιδέα.\nΣυγκεκριμένα η Extreme Vitality Cream είναι ένα ισχυρό βιταμινούχο κοκτέιλ φρούτων με Βιταμίνη C για την καταπολέμηση των ελεύθερων ριζών. Πλούσιο σε φυτικά συστατικά όπως γλυκό πορτοκάλι, ακτινίδιο, έλαιο γλυκαμυγδάλου, γλυκερίνη και Βιταμίνη Ε.\nΦωτίζει την επιδερμίδα και απορροφά άμεσα τα νεκρά κύτταρα, αφήνοντας το δέρμα τέλεια ενυδατωμένο και γεμάτο φρεσκάδα. Η λεπτόρρευστη υφή της που δεν επιβαρύνει καθόλου την επιδερμίδα αλλά και το ευωδιαστό της άρωμα δίνουν μία ιδιαιτέρως ευχάριστη νότα στην έναρξη της κάθε ημέρας.\nΣας προτείνουμε επίσης να δείτε και το φθινοπωρινό σετ προσφοράς το οποίο περιλαμβάνει την Τονωτική Λοσιόν και τη Μάσκα της σειράς και θα το βρείτε σε έκπτωση -30% σε επιλεγμένα φαρμακεία, ηλεκτρονικά φαρμακεία αλλά και στο Cherrybox.gr!


Δημιουργήστε μια ιστορία με το φανταστικό διώνυμο (Παιχνιδοάσκηση δεύτερη) ::\nΔημιουργήστε μια ιστορία με το φανταστικό διώνυμο (Παιχνιδοάσκηση δεύτερη)\nΔημιουργήστε μια ιστορία με το φανταστικό διώνυμο\nΔιαλέξτε ένα μόνον ζεύγος από τις παρακάτω λέξεις και στήστε γύρω από αυτόν τον καμβά μια μικρή ιστορία. (300- 350 λέξεις)\nØ Επιλέξτε το φανταστικό σας διώνυμο εντελώς στην τύχη.\nØ Η ιστορία που θα γράψετε δεν είναι απαραίτητο να είναι παραμύθι, αλλά αυτό δεν αποκλείεται.\nØ Τα αντικείμενα μπορούν, αν θέλετε, να διαθέτουν μαγικές ικανότητες.\nØ Προσοχή! Οι δύο λέξεις που θα επιλέξετε θα πρέπει να αποτελούν βασικά δομικά στοιχεία της ιστορίας, όχι απλά να αναφέρονται μέσα σε αυτήν.\nΤι είναι το φανταστικό διώνυμο: Ο Τζάνι Ροντάρι στο βιβλίο του Η γραμματική της φαντασίας γράφει: «Ο Ανρί Βαλόν έγραψε στο βιβλίο του Η προέλευση της σκέψης στο παιδί, ότι η σκέψη σχηματίζεται σε ζευγάρια. [….] Το θεμελιώδες στοιχείο της σκέψης είναι η δυαδική δομή και όχι τα μεμονωμένα στοιχεία που τη συνθέτουν. Το ζεύγος είναι προγενέστερο από τα μεμονωμένα στοιχεία. Οπότε, εν αρχή ήταν η αντίθεση. Μια ιστορία μπορεί να γεννηθεί μόνο από ένα «φανταστικό διώνυμο.»\nΟπότε διαλέγουμε λέξεις οι οποίες περιλαμβάνονται βέβαια στο διδασκόμενο κείμενο και είναι απαραίτητα άσχετες μεταξύ τους, όχι π.χ. τις λέξεις άλογο και σκύλος, που είναι συγγενικές γιατί και τα δυο είναι ζώα, και προτείνουμε στο παιδί να τις αξιοποιήσει για να χτίσει πάνω σε αυτές την ιστορία του.\n«Στο φανταστικό διώνυμο» διευκρινίζει ο Ροντάρι, «οι λέξεις δεν εκλαμβάνονται με την καθημερινή τους σημασία, αλλά ελευθερωμένες από τις προφορικές τους αλυσίδες στις οποίες είναι μέρους τους καθημερινά. Είναι ‘αποξενωμένες’, ‘εκτός τόπου, ριγμένες η μία εναντίον της άλλης σε έναν ουρανό που δεν τον έχουμε ξαναδεί. Τότε βρίσκονται στις καλύτερες συνθήκες για να γεννήσουν μια ιστορία.»\nΚαλή επιτυχία και μην ξεχάσετε να στείλετε τις ιστορίες σας! nikolako333@gmail.com Θα δημοσιευτούν όλες!\nΣας στέλνω πολλά πολλά φιλιά.


Γ' εθνική και πάλι Γ' εθνική - Tsipas Blog\nΑρχική ΑΘΛΗΤΙΚΑ Γ’ εθνική και πάλι Γ’ εθνική\nΈχεις τον κορονοϊό. Τον έχεις! Όλοι τον έχουμε. Κι αυτοί που έχουν κολλήσει, κι εκείνοι που πρόκειται να κολλήσουν και, τέλος, όσοι την βγάλουν καθαρή μέχρι να τελειώσει αυτό το κακό. Τον έχουμε τον κορονοϊό, έχουμε αυτό το πρόβλημα. Η ζωή μας όλη πλέον εδώ και μήνες γυροφέρνει με κέντρο το μικρόβιο.\nΈτσι και η Παναχαϊκή. Τρέλα; Σε καμιά περίπτωση. Γνήσια περίπτωση ασθένειας είναι και αυτή. Δεν είναι καλά. Είναι βαθιά άρρωστη και με τίποτα δεν βρίσκεται η…γιατρειά.\nΤι θέλω να μας πω; Πως το θαύμα, η ανάσταση, που περιμένουμε, ελπίζουμε και πάλι στο και ένα, να συμβεί, φαντάζει εξαιρετικά δύσκολο. Μακρινό. Παρά την τελευταία ελπίδα, που μας χάρισε ο νομικός σύμβουλος της ΠΑΕ, Χάρης Γρηγορίου, με το αίτημα του, για να δοθεί ολιγοήμερη παράταση, ώστε να κατατεθεί η εγγυητική επιστολή των 150000. Το “όχι θαύμα”, θα σημαίνει πως η ομάδα, δεν θα έχει δικαίωμα να αγωνιστεί στη Σουπερ Λιγκ 2 και θα υποβιβαστεί στο ερασιτεχνικό πρωτάθλημα της Γ Εθνικής.\nΑν έχεις σχέση με τον κόσμο της πραγματικότητας, το περιμένεις κάτι τέτοιο. Επειδή το μαγαζί, έχει εντελώς ξεχάσει, αμνησία έχει πάθει, για το πότε ήταν η τελευταία φορά, που λειτούργησε σαν κανονική ποδοσφαιρική επιχείρηση, σαν αληθινά υγιής ανώνυμη εταιρεία. Μόνιμα τα τελευταία χρόνια είναι χρεωμένο, κουβαλάει ένα βαρύτατο οικονομικό βάρος. Από τον προηγούμενο στον επόμενο.\nΆρα, μοναδική επιλογή, σωτηρία είναι η Γ’ εθνική. Να παίξει στη μικρή κατηγορία, στο ερασιτεχνικό. Χωρίς τα παλαιοημερολογήτικα λάβαρα, το μπέρδεμα, την σπαζοκεφαλιά και το παλούκι της τωρινής φάσης. Άλλος είναι μπροστά, άλλος πίσω, άλλος δεξιά και αριστερά.\nΥπόψιν, του κώλου είναι ότι έβαλε ζόρια ο Σάκης Καλογερόπουλος, με το να ζητήσει λεφτά, από τους “Αμερικανούς επενδυτές”, για να τους πουλήσει τις μετοχές (κοντά στο 50%). Που φαινόταν ότι είχε μεταβιβάσει στον Μπάρλο, αλλά συνεχίζει να τις έχει αυτός. Με ένα τηλεφώνημα, από εξουσία, πραγματική και αληθινή, στον Καλογερόπουλο, από αυτούς που είχαν την προστασία του και παλεύουν στα απόκρυφα τώρα, να μας σώσουν… θα τις είχε ξεχάσει και χωρίς δεύτερη κουβέντα.\nΠροηγούμενο άρθροΟ Ρέγγας θέλει το πρωτάθλημα και στην Νύχτα\nΕπόμενο άρθροΓάτες, σύριγγες, αλκοόλ και τσιγάρα…


Γερμανικός Τύπος: Προβληματισμός για την αύξηση κρουσμάτων στον ευρωπαϊκό νότο - «Μήπως είναι καλύτερα να ακυρώσουμε τις διακοπές;» - ALT.gr\nΓερμανικός Τύπος: Προβληματισμός για την αύξηση κρουσμάτων στον ευρωπαϊκό νότο – «Μήπως είναι καλύτερα να ακυρώσουμε τις διακοπές;»\n12 Ιούλ 2021 | 21:23\nΗ οικονομική επιθεώρηση, στην ηλεκτρονική της έκδοση, επισημαίνει ότι «η μετάλλαξη Δέλτα κυριαρχεί στους τουριστικούς προορισμούς. Ιδιαίτερα στην Πορτογαλία, την Κύπρο και την Ισπανία καταγράφεται μία έκρηξη στους αριθμούς των νέων κρουσμάτων». Σημειώνει επίσης ότι «οι τρεις χώρες έχουν τα περισσότερα κρούσματα ανά 100.000 κατοίκους στην ΕΕ. Οι ταξιδιώτες πρέπει να αποφασίσουν, εάν θέλουν παρ’ όλα αυτά να κάνουν εκεί διακοπές ή καλύτερα στη Γερμανία, όπου ο ιός έχει περιοριστεί σε εξαιρετικά χαμηλά επίπεδα». Για την Ελλάδα η εφημερίδα του Ντίσελντορφ παρατηρεί ότι «η ιχνηλάτηση επαφών οδηγεί στο συμπέρασμα πως το 50% των νέων κρουσμάτων προέρχονται από την συνάθροιση των νέων σε καφετέριες, μπαρ και νυχτερινά κέντρα».\n«Υπερβολική αύξηση κρουσμάτων στην Ελλάδα» βλέπει η εφημερίδα του Μονάχου και σημειώνει ότι «μέσα σε μία εβδομάδα τα κρούσματα έχουν υπερ-διπλασιαστεί». Γι αυτό, επισημαίνει, «ήδη από την Πέμπτη έχουν τεθεί και πάλι σε ισχύ πιο αυστηροί περιορισμοί σε μπαρ και νυχτερινά κέντρα, ενώ προβλέπονται τσουχτερά πρόστιμα. Η απαγόρευση του χορού για τους τουρίστες, αλλά και για τους ντόπιους, είναι κάτι που μάλλον δεν αρέσει σε πολλούς».\nΓια το ίδιο θέμα η τοπική εφημερίδα, που κυκλοφορεί στο κρατίδιο της Βόρειας Ρηνανίας- Βεστφαλίας, σημειώνει: «Οι γερμανοί τουρίστες ίσως θα έπρεπε να ξανασκεφτούν την απόφασή τους να περάσουν τις καλοκαιρινές τους διακοπές στην Ελλάδα. Οι Έλληνες, όπως και η Κύπρος, αγωνίζονται για μία ακόμη φορά να περιορίσουν τον κορωνοϊό». Ειδικά για την Κύπρο η εφημερίδα αναφέρει ότι «βρίσκεται πλέον σε κατάσταση έκτακτης ανάγκης. Την Κυριακή 11 Ιουλίου ο δείκτης μεταδοτικότητας συνέχισε να ανεβαίνει. Περιθώρια βελτίωσης δεν διαφαίνονται, καθώς ο δείκτης φτάνει πλέον το 673,2 έναντι 630,7 το Σάββατο. Αυτό σημαίνει ότι οι Κύπριοι βρίσκονται στη δεύτερη θέση παγκοσμίως όσον αφορά τον δείκτη και είναι αδιαμφισβήτητοι ‘πρωταθλητές’ του κορωνοϊού ανάμεσα στους δημοφιλείς τουριστικούς προορισμούς στην Ευρώπη».\nΣε αυτή τη δύσκολη συγκυρία το περιοδικό υπενθυμίζει ότι στην Ελλάδα έχουν ξεσπάσει, για μία ακόμη χρονιά, δεκάδες πυρκαγιές, ενώ ανησυχία αρχίζει να προκαλεί και η έξαρση της σεισμικής δραστηριότητας. Όπως αναφέρει σχετικό δημοσίευμα «στην Ελλάδα ξέσπασαν 64 πυρκαγιές μέσα σε 24 ώρες. Μέχρι στιγμής όλα τα πύρινα μέτωπα έχουν τεθεί υπό έλεγχο, όπως δήλωσε εκπρόσωπος της πυροσβεστικής την Κυριακή. Πυροσβεστικά αεροπλάνα και ελικόπτερα, καθώς και εκατοντάδες πυροσβέστες, αλλά και εθελοντές είχαν δώσει τη μάχη με τη φωτιά. Η Υπηρεσία Πολιτικής Προστασίας απηύθυνε προειδοποίηση για πυρκαγιές στην Κεντρική Ελλάδα και την Κρήτη».\nΤο ειδησεογραφικό δίκτυο, στην ιστοσελίδα του, αναφέρεται στην κάβα με χιλιάδες σπάνιες φιάλες κρασιών και ποτών, που ανακαλύφθηκε στη διάρκεια ανακαίνισης στα πρώην Βασιλικά Ανάκτορα. «Μεταξύ άλλων», αναφέρει, «πρόκειται για μία φιάλη ουίσκυ από την εποχή της ενθρόνισης της βασίλισσας Ελισάβετ, στις 6 Φεβρουαρίου 1952, καθώς και για κρασιά με ετικέτα Château Margaux, Château de Vincennes και Château Rothschild, που χρονολογούνται από τον 19ο αιώνα».\nΜε αυτή την ευκαιρία το γερμανικό δίκτυο κάνει μία σύντομη αναδρομή στον θεσμό της βασιλείας στην Ελλάδα: «Σχεδόν ποτέ δεν ήταν αδιατάρακτη η σχέση του ελληνικού βασιλικού οίκου με τον λαό. Το τέλος ήρθε όταν ο άπειρος Κωνσταντίνος ο Β’, μετά την ενθρόνισή του το 1964, άρχισε να εμπλέκεται σε διαμάχες με την πολιτική ηγεσία. Επιπλέον έκανε ένα μοιραίο λάθος: στις 21 Απριλίου 1967 μία ομάδα στρατιωτικών προχώρησε σε πραξικόπημα στην Ελλάδα και ο βασιλιάς ανέχθηκε τους πραξικοπηματίες. Φωτογραφήθηκε μαζί τους και ενέκρινε μάλιστα, με την υπογραφή του, τον σχηματισμό στρατιωτικής κυβέρνησης. Πολλοί Έλληνες δεν τον συγχώρησαν ποτέ γι αυτό».\nΓερμανικός Τύπος: Ακραία καιρικά φαινόμενα στη λεκάνη της Μεσογείου – Έκθεση στην Κολωνία για τους Έλληνες μετανάστες των sixties


on 19 Αυγούστου 2020 . Posted in Διαδόσεις\nΗ Αλβανία «ισοφάρισε» το ρεκόρ θανάτων από κορωνοϊό σε σχέση με την Ελλάδα σύμφωνα με τα προχθεσινά στοιχεία, φθάνοντας τους 230! Με το ρυθμό που καταγράφονται τα καθημερινά κρούσματα, ωστόσο, η Ελλάδα θα περάσει σύντομα την Αλβανία (ρεκόρ Δευτέρας 7.222 έναντι 7499), η οποία μας είχε προσπεράσει τον Ιούλιο. Η διαφορά βέβαια βρίσκεται στον πληθυσμό και στον αριθμό των δειγμάτων που λαμβάνονται καθημερινά στις δύο χώρες. Και από αυτά προκύπτει το τεράστιο πρόβλημα που υπάρχει στην γειτονική χώρα.\nΜέτρα και πίστη...\nΝα κρατάτε αποστάσεις, να φοράτε μάσκες, για να προστατέψουμε τη δημόσια υγεία και να μη δώσουμε δικαιώματα κατά της πίστης, είπε από άμβωνος του Αρχιμανδρειού το Σάββατο ο Μητροπολίτης Μάξιμος. Και είχε απόλυτα δίκιο. Πάντως, μέχρι τώρα μετάδοση κορωνοϊού από εκκλησίες δεν φαίνεται να έχει καταγραφεί -κόντρα στις ανησυχίες τινών... προοδευτικών- αλλά εκεί που "θερίζει" είναι τα μπαρ, τα πάρτι και οι παραλίες!\nΞανάγραψε πρόσφατα η στήλη για το συγκεκριμένο τμήμα του πεζοδρομίου που οδηγεί από το πάρκο Πυρσινέλλα στο Πανηπειρωτικό Στάδιο, το οποίο έχει καλυφθεί από βλάστηση, αλλά δεν… ίδρωσε το αυτί κανενός εκεί στον Δήμο. Επανερχόμαστε σήμερα με αφορμή ανάρτηση των «Σκεπτόμενων Πολιτών». Για φαντάσου αν καθαριζόταν και ευπρεπιζόταν. Θα μπορούσε να αποτελέσει έναν άνετο πεζόδρομο – ποδηλατόδρομο που θα έφερνε πολίτες και φοιτητές στο Πανηπειρωτικό. Οι τελευταίοι, εδώ που τα λέμε, δικαιούνται μία ποδηλατολωρίδα από το κέντρο της πόλης ως το Πανεπιστήμιο σε περίπτωση που θέλουν να κινηθούν με εναλλακτικό τρόπο! Υπομονή μέχρι να γίνει η Νιάρχου…\nH εικόνα με την απίστευτη ουρά επιβατών που έχουν πέσει, χωρίς υπερβολή, ο ένας πάνω στον άλλο, είναι χθεσινή από το αεροδρόμιο της γειτονικής Κέρκυρας. Την έστειλε στη στήλη φίλος αναγνώστης με την παρατήρηση ότι σε τέτοιες περιπτώσεις, όταν δηλαδή δεν τηρούνται οι αποστάσεις, η μάσκα δεν μπορεί να σώσει την κατάσταση! Πρόκειται για Γερμανούς τουρίστες που μετακινούνται από ή προς τη χώρα μας. Τι άλλο να σχολιάσουμε εμείς; Απλά ότι είναι μπροστά μας οι αιτίες έξαρσης των κρουσμάτων, απλά δεν θέλουμε να τις δούμε!\nΕίδε κι απόειδε ο Τσίπρας ότι θα ανεβάσει τα ποσοστά του και κατέφυγε στα μεγάλα «μέσα»! Δημοσιοποίησε ένθεη δήλωση με αφορμή το Δεκαπενταύγουστο μήπως και αλλάξει η τύχη του… Όσο για το περιεχόμενο της δήλωσης, δείχνει το πόσο επιπόλαιος είναι. Μπορούσε να πει «Χρόνια Πολλά στους Χριστιανούς που γιορτάζουν τη γιορτή της Παναγίας» και δεν θα γινόταν τόσος σάλος. Όπως μπορούσε να ευχηθεί στους Μουσουλμάνους για το Ραμαζάνι! Αλλά ο πρώην πρωθυπουργός που δεν έκανε γάμο, που έχει δύο παιδιά που δεν τα βάφτισε, που απέφυγε σε όλη τη θητεία του να ανάψει ένα κερί σε ναό ξάφνιασε ακόμη και τους δικούς του, αν ακόμη θεωρούνται δικοί του οι συμμετέχοντες στο ΣΥΡΙΖΑ νεότεροι και μεγαλύτεροι… Ποιος έγραψε τη δήλωση;\nΣυμπληρώθηκαν, χθες, πέντε χρόνια από την ημέρα που έφυγε από τη ζωή ο Δικηγόρος Λάκης Στεργίου, ο οποίος υπήρξε επί σειρά ετών παρουσιαστής της γνωστής τηλεοπτικής εκπομπής «Αθλητικό Ραντεβού» μαζί με τον Νίκο Τσόλη, ενώ για πολλά χρόνια ήταν η… φωνή του Ε.Σ.Ι. «οι Ζωσιμάδες», καθώς εκφωνούσε τους εντός έδρας αγώνες του ΠΑΣ Γιάννινα! Μια ομάδα στην οποία όπου μπορούσε, προσέφερε τη βοήθειά του ακόμα και από την πλευρά του διερμηνέα σε συνεντεύξεις μη γηγενών παικτών, μιας και γνώριζε αρκετές γλώσσες. Γι’ αυτό και ο Λάκης παραμένει ακόμα στη μνήμη του φίλαθλου κόσμου της ομάδας.\nΚαι τα… έξοδα κηδείας!\nΣτο φορολογικό νομοσχέδιο υπάρχει τροπολογία για να πληρωθούν τα έξοδα κηδείας από το 2015 μέχρι σήμερα σε δεκάδες χιλιάδες δικαιούχους που τους τα παρακρατούσε η προηγούμενη κυβέρνηση προκειμένου να δείχνει… πλούσια! Δικαιούται η κάθε οικογένεια 770 ευρώ περίπου. Τα ασφαλιστικά ταμεία κρατούσαν έναν κουμπαρά γι’ αυτά τα έξοδα και ο ΣΥΡΙΖΑ έβαλε χέρι στον κουμπαρά! Επί Σαμαρά - Παπανδρέου το ΙΚΑ πλήρωνε αμέσως εκείνους που προσκόμιζαν τα παραστατικά της κηδείας. Στο ΤΕΒΕ τα έδιναν μετά από 50 μέρες… Εκείνοι που τα είχαν ανάγκη ξέρουν πολύ καλά ποιοι τους τα στερούσαν. Αυτά είδαν το φως της δημοσιότητας μετά τις διαμαρτυρίες πολιτών που τους στέρησαν τα έξοδα που έκαναν για την κηδεία ασφαλισμένου μέλους της οικογένειάς τους…\nΜε ανοιχτές κεραίες!\nΦαίνεται πως αυτή η κυβέρνηση παρά τα τόσο σοβαρά προβλήματα που αντιμετωπίζει, έχει ανοιχτές κεραίες παρακολουθεί και ακούει τις διαμαρτυρίες πολιτών και δίνει λύσεις. Μακάρι να κρατήσει αυτή η όρεξη που έχουν για δουλειά και για επίλυση χρονιζόντων προβλημάτων αλλά και σημερινών. Με την ανασφάλεια που μας προκάλεσε ο κορωνοϊός και με τα καμώματα του Ερντογάν αν δεν νιώθαμε και την ασφάλεια που εκπέμπει η σημερινή κυβέρνηση θα είμαστε χαμένοι… Γνωρίζουμε ότι τα προβλήματα της κοινωνίας είναι πολλά. Και το να δοθούν λύσεις σήμερα είναι μεγάλο κατόρθωμα. Γι’ αυτό μας ενοχλούν οι κραυγές της αντιπολίτευσης που εκ του ασφαλούς φωνασκούν για να δείξουν το ενδιαφέρον τους για το λαό. Με τα λόγια χτίζει κανείς ανώγια και κατώγια…\nΣε ψυχιατρείο έκλεισαν στη Γερμανία Δικηγόρο ιατρικού δικαίου επειδή κατέκρινε τα περιοριστικά μέτρα που έλαβε η κυβέρνησή τους προκειμένου να προστατευθεί ο πληθυσμός από την επέλαση του κορωνοϊού! Γιατί το έκανε ο δικηγόρος δεν το ξέρουμε. Σκεφθείτε όμως τι έπρεπε να κάνει η Ελλάδα σ’ εκείνους που από ιδεολογική εμπάθεια ψάχνουν να βρουν μια χαραμάδα αστοχίας για να κατακεραυνώσουν την ελληνική κυβέρνηση και να δημιουργήσουν ανασφάλεια στο λαό. Στην Ελλάδα μπροστά στις ιδεολογικές αγκυλώσεις όλα τ’ άλλα έπονται ακόμη και όταν φωνάζουν από μακριά ότι είναι σωστά, ακόμη και όταν οι φωνασκούντες δεν καταφέρνουν να πείσουν παρά ένα πολύ μικρό ποσοστό του λαού… Και όσο επιμένουν τόσο αυτό το ποσοστό μικραίνει!\nΣτην πράξη τι γίνεται…\nΚαθένας θα κριθεί από τη δουλειά που κάνει. Δεν γίνεται αλλιώς. Από λόγια μας χόρτασαν οι κυβερνήσεις μας. Όσο ήταν στην αντιπολίτευση είχαν γνώμη για όλους και για όλα. Όταν έφθαναν στο δια ταύτα δεν ήξεραν από πού να ξεκινήσουν και πώς να προχωρήσουν. Και τα λάθη συσσωρεύτηκαν και τα προβλήματα έγιναν βουνά… Χαρά στο κουράγιο του σημερινού πρωθυπουργού να τα παρακολουθεί όλα. Αν θα τα καταφέρει ή θα λυγήσει θα φανεί αργότερα. Προς το παρόν δείχνει να έχει τον έλεγχο. Και να είχε να αντιμετωπίσει μικροπροβλήματα θα έβρισκε εύκολα τις λύσεις. Ευτυχώς που δεν είναι κομπλεξικός και φροντίζει να επιλέγει τους καλύτερους σε κάθε τομέα. Το ότι μπορεί να υπάρξουν και άστοχες πρακτικές είναι πιθανό. Αρκεί να μπορούν να διορθωθούν έγκαιρα…


Άγριοι ξυλοδαρμοί γυναικών από τους συζύγους τους σε δύο Ελληνικές πόλεις, σε ντροπιαστικά επεισόδια - OΛΑ ΘΕΣΣΑΛΟΝΙΚΗ !!! Άγριοι ξυλοδαρμοί γυναικών από τους συζύγους τους σε δύο Ελληνικές πόλεις, σε ντροπιαστικά επεισόδια | OΛΑ ΘΕΣΣΑΛΟΝΙΚΗ !!!\nΆγριοι ξυλοδαρμοί γυναικών από τους συζύγους τους σε δύο Ελληνικές πόλεις, σε ντροπιαστικά επεισόδια\nΔυο πανομοιότυπα οικογενειακά επεισόδια που κατέληξαν σε ξυλοδαρμούς και απειλές σε βάρος ανυπεράσπιστων γυναικών, απασχόλησαν τις αστυνομικές αρχές στο Βόλο και το Αγρίνιο όπου συνελήφθησαν οι «νταήδες» εν διαστάσει σύζυγοι των θυμάτων με βαριές κατηγορίες.\nΣτην πρώτη περίπτωση, ένας 34χρονος εισέβαλε στο σπίτι της 33χρονης εν διαστάσει συζύγου του στην περιοχή του Αγίου Κωνσταντίνου στο κέντρο του Αγρινίου, την χτύπησε με γροθιές στο πρόσωπο και την απείλησε με ένα ψαλίδι!\nΣτη συνέχεια, έφυγε αφού πρώτα άρπαξε το κινητό της. Η 33χρονη κατήγγειλε στην Αστυνομία την επίθεση και οι άνδρες της Ο.Π.Κ.Ε. συνέλαβαν λίγο αργότερα τον δράστη, στην κατοχή του οποίου βρέθηκαν ναρκωτικά χάπια χωρίς ιατρική συνταγή.\nΈτσι, παραπέμφθηκε στον εισαγγελέα Πρωτοδικών Αγρινίου με κατηγορίες για πρόκληση σωματικής βλάβης, απειλή, παράβαση του νόμου περί όπλων και κλοπή.\nΣτο δεύτερο περιστατικό, ένας 28χρονος πήγε στο σπίτι της εν διαστάσει συζύγου του στο Βόλο για να δει το μωρό τους, αλλά άρχισε να καυγαδίζει έντονα μαζί της. Ξαφνικά, όρμησε εναντίον της και άρχισε να την χαστουκίζει και την έριξε στο δάπεδο.\nΟύτε τότε σταμάτησε, όμως, και συνέχισε να την κλωτσάει στα πλευρά με πρωτοφανή αγριότητα!\nΗ γυναίκα κατάφερε να του ξεφύγει και ειδοποίησε την Αστυνομία με αποτέλεσμα να συλληφθεί από άνδρες του τοπικού αστυνομικού τμήματος. Σε βάρος του σχηματίστηκε δικογραφία για πρόκληση απλής σωματικής βλάβης με την οποία οδηγείται σήμερα στον εισαγγελέα Πλημμελειοδικών Βόλου.\nOΛΑ ΘΕΣΣΑΛΟΝΙΚΗ !!!: Άγριοι ξυλοδαρμοί γυναικών από τους συζύγους τους σε δύο Ελληνικές πόλεις, σε ντροπιαστικά επεισόδια


ΕΜΒΟΛΙΜΗ ΜΕ ΕΝΔΙΑΦΕΡΟΝΤΑ ΠΑΙΧΝΙΔΙΑ\nΜε την εμβόλιμη 2η αγωνιστική συνεχίζεται το πρωτάθλημα της Α΄ κατηγορίας, όπου υπάρχει αρκετή δράση, με τα παιχνίδια να παρουσιάζουν ιδιαίτερο ενδιαφέρον.\nΑπό τον πρώτο όμιλο, ξεχωρίζει η αναμέτρηση ανάμεσα στον Αρίωνα Μήθυμνας που φιλοξενεί τον Αετό στην Καλλονή. Η ομάδα του Μολύβου προέρχεται από την εκτός έδρας νίκη απέναντι στον Αρίωνα Παλαιοκήπου στην πρεμιέρα και θέλει να κάνει το 2 στα 2 απέναντι στην ομάδα των Λουτρών, που στοχεύει και αυτή στο να διπλασιάσει τις νίκες, μετά το πέρασμα στην πρώτη αγωνιστική από τον Πολιχνίτο.\nΣτα άλλα δύο ματς που θα γίνουν για τον πρώτο όμιλο, στα Παράκοιλα θα συναντηθούν Ανδρονικάς και Διαγόρας που έχουν ξαναπαίξει μαζί φέτος, αλλά για το κύπελλο. Αυτή τη φορά, όμως, οι συνθήκες είναι διαφορετικές, αφού ο Διαγόρας είναι πιο έτοιμος σε σχέση με τότε, φιλοδοξώντας να περάσει από την έδρα του Ανδρονικά, που πάντα είναι υπολογίσιμη. Στην πρεμιέρα, η ομάδα της Αγίας Παρασκευής είχε επικρατήσει 2-0 στο ντέρμπι με τον Αιγέα, ενώ για την ομάδα των Παρακοίλων θα είναι ο πρώτος αγώνας, καθώς στην πρώτη αγωνιστική είχε ρεπό. Στο Πλωμάρι, ο Αιγέας φιλοξενεί τον Παλλεσβιακό, σε ένα επίσης, ενδιαφέρον παιχνίδι, με τις δύο ομάδες να διεκδικούν τη νίκη, που θα είναι η πρώτη για όποια τα καταφέρει.\nΣτον δεύτερο όμιλο, ξεχωρίζει το ντέρμπι της αγωνιστικής Ατρόμητος -Όλυμπος, με τις δύο ομάδες να θέλουν τη νίκη που θα τους δώσει κίνητρο για τη συνέχεια. Ο Ατρόμητος είχε ηττηθεί στην πρώτη αγωνιστική από την Αναγέννηση Γέρας με 4-3 σε ένα δυνατό παιχνίδι και η ομάδα του Φώτη Κοκκινέλλη καλείται να παίξει δεύτερο συνεχόμενο ντέρμπι κόντρα στον Όλυμπο, που προέρχεται από ευρεία νίκη στην πρεμιέρα απέναντι στον Αλκιβιάδη με 8-0. Ενδιαφέρον παρουσιάζει επίσης, ο αγώνας Οδυσσέας Ελύτης Αλκιβιάδης, αφού και οι δύο ομάδες θα παλέψουν φέτος για την σωτηρία τους και θέλουν τη νίκη για ψυχολογικούς λόγους. Τέλος, στην Αγία Παρασκευή η Προοδευτική θα υποδεχθεί την Αναγέννηση, σε ένα παιχνίδι με ξεκάθαρο φαβορί τη Γέρα, όμως η Προοδευτική είναι ένας καλός αντίπαλος που μπορεί να βάλει δύσκολα.\nΠΕΡΑΣΑΝ ΣΤΟΝ ΕΠΟΜΕΝΟ ΓΥΡΟ ΗΦΑΙΣΤΙΑ - ΚΕΡΑΥΝΟΣ\nΕύκολες νίκες απέσπασαν στην προημιτελική φάση του κυπέλλου Λήμνου Ηφαιστία Κεραυνός, εξασφαλίζοντας το εισιτήριο στον επόμενο γύρο. Η Ηφαιστία επικράτησε με 4-1 στο Κοντοπούλι του Ηρακλή Ατσικής, παίζοντας κατά διαστήματα καλό ποδόσφαιρο. Σκόρερ της νικήτριας ήταν οι Ζώνας, Κουδουνάς, Τσολακούδης και Μαυροειδής, ενώ ο Ηρακλής σημείωσε το μοναδικό του τέρμα με εύστοχο χτύπημα πέναλτι του Δημήτρη Κρίκη.\nΣτο άλλο παιχνίδι, ο Κεραυνός νίκησε με σβηστές τις μηχανές 8-1 τον Άρη Μούδρου σε ένα παιχνίδι μονόλογο, για τους γηπεδούχους. Χατ τρικ σημείωσε ο Γιώργος Λουλάκης του Δημητρίου και από ένα οι Τσακαλίδης, Σπανός, Ποντίκας, Παλατιανός, Μαρουκάκης. Το γκολ της τιμής των ηττημένων πέτυχε ο Μιχαήλ.\nΣτον επόμενο γύρο πέρασαν Διαγόρας και Θάνος.


Lycabettus Run - Οι εγγραφές άνοιξαν! Η αντίστροφη μέτρηση για το 4ο Lycabettus Run ξεκίνησε!\n17 /\tΟκτ\t11\nΑπαραίτητη προϋπόθεση για να ζήσουν την μοναδική αυτή εμπειρία είναι να δηλώσουν συμμετοχή στον αγώνα μέσα από μια απλή και γρήγορη διαδικασία! Οι εγγραφές του 4ου Lycabettus Run άνοιξαν και είναι διαθέσιμες μέσα από τη σελίδας της διοργάνωσης www.lycabettusrun.gr. Οι ενδιαφερόμενοι αφού μπουν στην ειδική κατηγορία των εγγραφών, μπορούν να συμπληρώσουν τα στοιχεία τους στην φόρμα που δίνεται στη σελίδα και να επιλέξουν το αγώνισμα όπου επιθυμούν. Ακόμα, θα ορίζουν και το σημείο παραλαβής του αριθμούς συμμετοχής από τα 4 διαθέσιμα που προσφέρονται από την διοργάνωση.


ΑΠΟΚΑΛΥΨΕΙΣ! Το ΕΝΟΧΟ ΜΥΣΤΙΚΟ του βιασμού πίσω από τη διπλή... - Star.gr\nΕΛΛΑΔΑ Δευτέρα, 31 Οκτωβρίου 2016, 13:50\nΑΠΟΚΑΛΥΨΕΙΣ! Το ΕΝΟΧΟ ΜΥΣΤΙΚΟ του βιασμού πίσω από τη διπλή αυτοκτονία 18χρονων στην Ημαθία\nΤο τραγικό τέλος για τον 18χρονο και τη 18χρονη που έσβησαν στις γραμμές του τρένου\nΕίχε συγκλονίσει προ ημερών μια ανείπωτη τραγωδία στην Ημαθία όπου μια κοπέλα μόλις 18 χρονών, έπεσε στις σιδηροδρομικές γραμμές για να δώσει τέλος στη ζωή της. Δημοσίευμα εφημερίδας φέρνει στο φως νέες αποκαλύψεις που πραγματικά σοκάρουν!\nΤο τρένο παρέσυρε το σώμα της άτυχης νεαρής διαμελίζοντάς το. Στη συνέχεια αποκαλύφθηκε πως η 18χρονη, προέβη στο απονενοημένο διάβημα εξαιτίας του αναπάντεχου χαμού του συνομήλικου αγοριού της.\nΤο αγόρι της έχασε τη ζωή του το απόγευμα της 21ης Σεπτεμβρίου στην Κορυφή Ημαθίας. 37 ημέρες μετά η 18χρονη αποφάσισε να δώσει τέλος στη ζωή της με τον ίδιο τραγικό τρόπο.\nΔημοσίευμα της Freddo, αποκαλύπτει τους λόγους που οδήγησαν το 18χρονο αγόρι της αδικοχαμένης κοπέλας στην αυτοκτονία. Ο νεαρός, πριν από ενάμιση χρόνο είχε πέσει θύμα βιασμού από 45χρονο παιδόφιλο στη Θεσσαλονίκη. Σύμφωνα πάντα με όσα αναφέρει το δημοσίευμα, ο δράστης που είναι ιδιοκτήτης εταιρείας με ηχοσυστήματα και ηλεκτρονικούς υπολογιστές, την ερχόμενη εβδομάδα, θα καθόταν στο εδώλιο του κατηγορουμένου. Το εν λόγω περιστατικό, σημάδεψε την ψυχή του αγοριού, που δεν μπορούσε να το ξεπεράσει και τελικά αποφάσισε να βάλει τέλος στη ζωή του.\nΗ 18χρονη που ήταν πολύ δεμένη με τον νεαρό, μην αντέχοντας τον αποχωρισμό από τον φίλο της, ακολούθησε τα βήματά του…\nΕπιβιβάστηκε στο τρένο της γραμμής και από τη Θεσσαλονίκη κατευθύνθηκε στην Αλεξάνδρεια της Ημαθίας. Όταν αποβιβάστηκε, χωρίς δεύτερη σκέψη, έπεσε στον πρώτο συρμό που βρήκε μπροστά της και ο οποίος εκείνη τη στιγμή διέσχιζε με ταχύτητα τις σιδηροδρομικές γραμμές, με αποτέλεσμα να διαμελιστεί. Σύμφωνα με το δημοσίευμα, η τσάντα της και τα γυαλιά της, βρέθηκαν μερικά μέτρα μακριά από το άψυχο σώμα της.\nΜάλιστα σύμφωνα με αυτόπτες μάρτυρες, η μικρή αυτοκτόνησε σχεδόν στο ίδιο σημείο όπου είχε αυτοκτονήσει και ο φίλος της.\nΤΡΑΓΩ��ΙΑ στην Ημαθία: Τρένο παρέσυρε και διαμέλισε νεαρή κοπέλα!\nΣΥΓΚΛΟΝΙΣΤΙΚΗ ΙΣΤΟΡΙΑ στην Ημαθία: Η 18χρονη έπεσε στις γραμμές του τρένου όπως και ο φίλος της